text:
Monday, October 18, 2010
SUMLA LABAU
Hkungran Ga Shaka la ai ten hta, (1972 February 16)
Karai Magam Gun 25 ning hpring Gumhpraw Jubali shagrau poi hta
Jubali Shagrau lamang hta (1996 April 22)
Sara Kaba Henry Kaiji Gam hte Sarajan Monica N Hkum Kai Htang (2000)
Posted by Kaiji Naw Naw at 4:42 AM 0 comments
Labels: Sumla
Sunday, October 3, 2010
SARA KABA HENRY KAIJI GAM A PRAT LABAU DAW - VI
SARA KABA HENRY KAIJI GAM A SASABA MAGAN GUN (25) NING HPRING GUMHPRAW JUBALI POI
Sara Kaba Henry Kaiji Gam a Sasana magam gun (25) ning hpring Gumhpraw Jubali Poi Kaba hpe Karai Kasang Wa a shaman chyeju hte Nu Maria a hpyi htinglu htinglai kyu hpyi garum ya ai a marang e, 1996 ning April shata (22) ya shani hta Hopin mare, Sinna Lawk (Mya Ze Yar Lawk) St. Mary Nawku Jawng Wang kaba hta Wa Saradaw Philip Za Hawng woi awn let, Wa Jau ni marai (10) jawm nawng ya ai, Hkristu a U Dang Hkungga hpe nawng ya let, Karai Wa hpe shagrau sha a chyeju dum poi hpe kabu gara awng dang ai hte galaw la lu sai.
N dai (25) ning hpring ai Gumhpraw Jubali Poi kaba hta Nu Mama Hpung ni, Tarahkaw Sara/ma Hpung ni, Hpung shagu de na magam gun manang Hpung Up, Hpung Tau ni, Hpung Masha ji n ban, mare Buga Up Hkang Hpung, U Hpung shagu de na myitsu salang ni, Mare masha ni, Hpung masha ni, Mayu Dama, Kahpu Kanau, makyin jinghku, amyu rusai ni yawng sadu kabu gara let shang lawm shagrau sha a chyeju dum shakawn kungdawn lu sa ga ai.
Jubali Poi Kaba hta Amyu Wunpawng Htunghking Manau hte mung Hpan Madu
hpe chyeju dum shagrau sha a aw law lu saga ai. Karai Wa
Amyu sha ni Htunghking shat lit, shat ka hte mung, Mayu, dama, Kahpu Kanau, Machying Jinghku, amyu ru sai ni hku nna sak jaw shagrau sha a lu saga ai.
Yu ngwi pinra hku nna mung, Yu Ngwi Shayi/ Shadang ni shangwi shapyaw ka manawt, mahkawn mangoi hte mung
hpe shagrau sha a shakawn lu saga ai. Karai Wa
RU YAK JAM JAU HKRUM AI LAM
- Hpung masha ni a Dum nta hkan kyu hpyi hpung gawan ai shaloi , Nawku tawn hpe tsawm htap hkra mawn sumli ra ai lam, n pu e saboi kaji langai tawn nnan mawn sumli da na, dai saboi kaji hta kyu hpyi ya ai Jau, Sara/ma ni hpe sak jaw na matu shawang alu sumpu tawn da na, byin mai yang kyu hpyi ya ai Jau, Sara/ma ni dun na panep hpe htap htuk ai hku nep da na,
- Karai Kasang a magam gun hpai nga ai Jau, Sara/ma ni gaw tinang a Buga Kanu Kawa ni rai sai majaw hpung masha ni kawn tsawra shawang myit hte nai mam, malu masha hkum sum hpa, alu kumhpa, htam (10) lahkawn alu ni hpe sak jaw chye ra ai lam,
- Kyu hpyi hpawng shingra ni hta Kanu Kawa, Jau, Sara/ma ni hpe shat ku(saboi) hta htap htuk ai hku daw jaw chye ra ai lam,
- Kyu hpyi ai ten lamang shagu hta tinang a Jau, Sara ni hpe tut nawng e alu kum hpa sak jaw chye ra ai lam,
- Shaman chyeju grau lu na matu Karai Kasang shaman ya ai hta na htam (10) alu hpe bang shakut chye ra ai lam,
- Karai Kasang a magam gun ai ni gaw n mu lu ai Karai Kasang a malai ni re majaw anhte hpung masha ni hkungga tsawra manu shadan madat mara ra ai lam,
- Laban Misa, Nawku Jawng lung ai hte kyu hpyi hpawng ni hta aten a hkying hpe hkrak shang lawm nawku dau jau chye ra ai lam,
Sara Kaba Henry Kaiji Gam a Prat hta Hkan sa ai
Tara ni
- Laban Nawku the akyu hpyi hpawng lamang ni hpe a ten hte hkrak hkrak woi awn ai
- Lu lawm ai bu hpun palawng ni hpe masha a man e sari sadang tsawm htap hkra bu hpun ai
- Tinang a hpung masha ni hte nta masha ni hpe masha u hpung u hpawng a man e shatan n hkan ga galoi n tsun ai
- Hpung masha nga ai Mare buga hte hpung masha ni a dum nta ni hpe dang lu ai daram kawan katsan lam madun ai
- Jau nga ai ten shagu mara rawm, Misa lawm, Chyoi Pra ai Hkum hkam la ai
- Madu Yesu a Chyoi Pra ai Hkum kaw maibyin ai ten shagu kawan katsan ai, Chyoi Pra ai Hkum tsin ai
- Shani shagu Chyoi Pra ai Nu Maria hpe hkungga shagrau karum hpyi ai amu magam rai nga ai, Rosary a mung sung ga sung daw kaba (4) hte yawng hpe myit sumru Rosary hti ai
- Shani shagu Madu a Sak Hkrung Mungga Chyum Laika hpe hti sumru ai
- Nta masha ni yawng hpe myit shingran pra pra mu nna kyu hpyi ya ai
- Tinang hpe n ju n dawng dingbai dingna jaw ai hpe galoi mung matai htang ai lam n galaw ai sha, hkungga tsawra manu shadan nna, mara raw hkyam sa jaw ai hte hku hku hkau hkau tsun shaga kanawn mazum ai
Kaiji Naw Naw
Posted by Kaiji Naw Naw at 8:25 PM 0 comments
Labels: Labau
Subscribe to: Posts (Atom)


c: text/html

text:
Radio Veritas Asia Buick St., Fairview Park, Queszon City, Metro Manila. 1106 Philippines | + 632 9390011-15 | +6329390011-15
Kanu Kawa ni a lit magam. August 12, 2018
Nu Wa hpu nau ni, “ Kanu Kawa ni a lit magam kaba” ngu ai gin lam the seng nna, machye machyang tai u ga gam garan ya mayu n’ngai.
Nu ni Wa ni e…dinghku a kanu kawa tai sai ngu ai the, dinghku kata na ra mara lit magam hpe mu, chye ra sai rai nga ai. Dinghku de ngut sai hte yawng ngut sai ngu ai myit n’mai rawng ai. Dinghku de hpang ai shani kawn nna, aw…ngai gaw, dinghku kawa rai sai, dinghku kanu rai sai ngu ai myit hpe bang da ra sai. Mahkawn shabrang prat hte shai ra sai rai nga ai. N’kau gaw, dinghku de ngut ai hpang, mahkawn shabrang prat na myit zawn sha , manaw manang ni hte kam ai hku nga hkawm, pyaw hkawm rai chye nga ai. Daizawn, sha pyaw hkawm jang gaw, kashu kasha ni nga wa ai hpang yak ai lam ni nga wa na gaw teng sha rai nga ai. Hpa majaw nga jang dinghku nnan de ai the, dinghku a lit hpe a’tsang a’rang sha myit nna, pyaw hkawm ai ten law ai re majaw, dinghku kata hta hpang hkrat wa ai majaw rai nga ai.
Dai majaw, kashu kasha ni, asak a’prat hta hkan nna, hkum hkrang myit masin galu kaba galai shai wa ai lam ni hpe tut nawng maram nna, kaja ai hte htap htuk ai hku kanawn mazum nga sa na lam hpe sharin ya ra nga ai. Ndai zawn sharin ya ai lam hta, myit masin wenyi hte kyang lai len lam hpe mung sharin ya na grai nan a’hkyak nga ai. Asak a’prat hta hkan nna, num kasha ni hpe dinghku kanu hkum nan, la kasha ni hpe rai jang dinghku a kawa hkum nan, san san garan nna, sharin ya ai lam ni mung nga ra ai. Ma ni naw kaji ai ten kawn nna, myit masin san seng ai hte nga sa chye na matu sharin ya ra ai sha n’ga, kanu kawa ni hkum nan, ta tut hta san seng ai myit masin hte ma ni a man hta nga dan ra ai re. Law malawng ma ni gaw, kanu kawa ni a kyang lai len, tsun shaga ai, sat lawat ni hpe yu nna, hkan galaw chye ai hpe myit dum ra ai. Dai majaw Ma ni a man hta, n’kaja ai lai len ni hpe mai byin ai made mi koi gam ra nga ai. Karai kasang a kashu kasha ni re ai majaw, shi zawn myit san seng ra ai. (Ephe 5: 1-5) Nu Wa ni, daini na prat hta, hpung tang hpaji rawt galu gaba wa ai majaw, kaja ai a’kyu hkam sha ai lam law law nga ai zawn, n’kaja ai hte lai kyang jahten ai lam ni law law nga nga ai re. Ga shadawn, Hkrang mu sen na hkan madun ai sum la n’kau mi, Internet, web side, face book hkan mu mada lu ai sum la n’kau mi gaw, n’san n’seng ai sha n’ga, masha a myit masin hta n’hkru n’kaja ai myit ni hpe galai bang ya ai hte bung nga ai. Prat de ai hta hkawm sa ai gaw, kaja ai raitim, n’kaja ai myit hte chye na la ai ni a matu gaw, prat hpe hkrat sum shangun na rai nga ai. Dai majaw, dinghku hpe lit la nga ai kanu kawa ni hkum nan, dum hprang nna, sadi let Ma ni hpe makawp maga, lam madun ya ra ai hpe myit dum nga let sharai , sharin ya ga. Mt 26: 41 hta, “A’gung a’lau ai kaw ndu myit ga, maja nga ai hte a’kyu hpyi nga mu, wenyi gaw let nga ai, hkum shan mahtang n’gun kya nga ai, ngu mu ai. nga nna, shadum da nga ai. Nu Wa ni, Madu karai kasang gaw, shi hpan da ai shinggyim masha ni yawng hta na, n’kau mi hpe gaw dinghku n’de ai sha san seng san pra ai hte shi a magam hpe gun hpai na matu shaga la ai. N’kau hpe rai jang dinghku de nna, san seng san pra ai hte shi a magam gun hpai shangun na matu shaga la nga ai re. Dai majaw, Madu karai kasang de ya sai, dinghku hpe gadai mung n’mai jahten kau nga ai. Prat tup ngang kang ai hte ga sadi dung let prat tup jaw lup myit rum let gun hpai lu na matu Madu karai kasang ra sharawng ai rai nga ai. Kanu kawa ni hkum nan dai ga sadi lit kaba hpe hkan sa lu jang she kashu kasha ni hpe shadum jahprang sharin ya na matu n’gun lu na rai nga ai. Dinghku de ai hte n’de ai ni yawng hpe Madu karai kasang gaw, san seng san pra, dinghpring dingnam ai hku shi a magam gun hpai lu na matu lak san, san da ai rai nga ai. N’dai lam ni hpe ma ni chye madat na matu, kanu kawa ni hkum nan sang lang dan na lit kaba nga ai re.
Bai, makam masham hte kanawn mazum lam sharin ai shaloi tinang a ru sai, htung hkring lam ni hpe mung kapyawn nna, htap htuk manu ai hku sharin ya na n’mai malap nga ai. Anhte a myu sha n’kau gaw, layang ga de nga kaba nna, myu sha ga hpe malap kau ai ni mung anhte a makau grup yin hkan mu lu nga ai. Ndai zawn n’byin na matu, nang kanu, nang kawa hta lit kaba rai na re. A’sak a’prat naw ram nga ai ten, karai kasang a shaga la ai lam hpe a’san sha chyena na matu sharin ya ai hte lata la na matu a’hkaw a’hkang jaw ra ai. Makam masham hta ru jung ai wa gaw, hpa lam hta mi raitim, myit sumnung shingdi let daw dan lu na rai nga ai. Manaw manang ni a lapran, kahpu kanau shada, dum n’ta kata, u’hpung u’hpawng lapran hta, yawng hpe chyena ya ai, chye myit ai , myit su kunghpan ai wa tai na gaw teng sha rai nga ai. Ndai lam ni hpe kanu kawa ni hkum nan, sharin ya na, grai nan a’hkyak ai rai nga ai.
Nu Wa ni, lam shagu hta kanu kawa ni gaw kashu kasha ni a a’pawt n’hpang sara rai nga ai hte maren, n’dai shinggyim num/la kanawn mazum lam, san seng san pra ai hte karai kasang a a’mu gun hpai ai lam hte prat a galu kaba, galai shai wa ai lam ni hpe chye da ra nga ai. Dai hpe chyena na matu, tinang hkum nan hka ja la ai the, sharin hpawng ni hta sa lawm sharin la mai ai rai nga ai. Ngwi pyaw ai dinghku hpe gaw de nga ai nu e wa ni e….dinghku pyaw na matu gaw, nan kanu yen kawa a lata kaw rai nga ai. Ma ni hpe gara hku sharin shaga na, gara hku bau maka na ngu ai mung nan a lit nan rai nga ai. Dinghku ngu ai hpe n’tsa lam sha n’mai myit ai. Grai nan lit kaba nga mali ai. Nan kanu yen kawa hkawng yen dinghku lit magam hpe n’chye gun jang gaw, na ga ai mahkawn na zawn, “ shatdi htum pa pyi n’chyang yang hka mat ra sai” ngu ai prat de du mat na rai nga ai. Dai majaw, tsawra ai nu wa ni, lahta de na la sai lam yan ni hpe myit dum let, dinghku hpe sharai lajang la nga ga ngu n’gun jaw dat n’ngai law.
Ka Lajang ai; Mama Rose Angeline Maran Nang Doi.
Myitkyina, RVC Ginjaw Rung.

robotstxt: allowed

filter: keep


text:
时间:2017-03-25 10:49:47 来源:德宏团结报
№121 Sanpoi san, lata la mu hta, sanpoi san ga bo shakra, sanpoi san shara ko masu mago rai, sanpoi san laika hprat gram, dodan tot lai nna lata la re seng ang dodan tot lai ai ni hpe go, sadi ga jo shing nrai na-du sadi ga jo ai ari jo na. Masa loi song ai hpe go, pati hpung gata na aya dom kau ya shing nrai pati n shapro kau ai yu maram ai ari jo na. Masa na-du ai hpe go, pati jahpan shapro kau ai ari jo na.
№122 N htuk n gaja ai ladat hte madu a matu shing nrai gaga masha a matu shawa gumhpro hte mungdan (Jarit)shinggan gale ai rai jang, masa nau n song ai hpe go, sadi ga jo ai ari jo na. Masa loi song ai hpe go, na-du sadi ga jo ari jo na.. Masa na-du ai hpe go, pati hpung gata na aya dom kau ya ai ari jo na.
№123 Mungdan (Jarit) gan pru ai hpung (Zuhpo hpung) shing nrai masha ko na pati masha ni, madu ko nna mungdan (Jarit) shinggan ko nga ai aten sharen la, shing nrai madu ko nna hkrun lam lai kau re rai jang, teng tok lit la masha hte lit gun ningbo masha ni hpe go, sadi ga jo shing nrai na-du sadi ga jo ai ari jo na. Masa loi song ai hpe go, pati hpung gata na aya dom kau ya ai ari jo na.


text:
NAW
TAM LA RA AI SUTGAN
Shingyim masha gaw reng htum dik ai sut nhprang ni hpe manu jahpu hte arang kaba shaw nna tam akrawk la chye nga ai.
Myit mada ai sut nhprang pru ai buga gara hta nga ai hpe shawng tam la let, nyan hpaji atsam ni hpe arang dat n lu n da, n
yup n sha shakut sharang sut nhprang ni a hpang de hkan nang chye ga ai.
Anhta a dai daw buga Jinghpaw mung gaw manu dan dik ai hpun kawa, sut nhprang ni ngai ai buga majing rai nga ai. De
majaw anhte Jinghpaw myu sha ni gaw kajai gumhkawng ai myu tai yu saga ai. Jinghpaw gaw lungseng, lungseng gaw Jinhgpaw ngu
na daram pyi maigan masha ni yu sharawng manu shadan lai wa saga ai re. Manu dan la ai maisak mailung hpun kawa ni hpe mung
madu lu let kabu gara hkam la lai wa yu saga ai.
Ja lungseng hte kaga sut nhprang rai ni hpe anhte gara hku tam la lu ai hpe Chyum mungga Yoba a laika hta tau hkrau
madi madun nga ai. Dai ni hpe tam la mayu yang ga kata de sung dik ai dumlawng hku hte lungpu ni hpe htu akrawk ga ai. Dat
wan hte gawt hkang ai goigawt goilang lakang ni hpe htan let, lamu ga npu kata
a sin mak dik ai shara de yu nna tam ahpre la chye ga ai ( Yoba 28:1- 4).
Yoba 28 hta tsun tawn ai lam ni gaw daini Hpakan ga hta dik tup sai. Kawng nhkun hku nna tsaw dik ai bum ni hpe hpri
santeng hte ngun dat htu shaw la ga ai. Ya dai ni na prat ban hta gaw bum kaba ni hpe bawm wan tsi hte shawng kapaw ayai dat
nna ga ganaw jak kaba ni hte tam ahpre la rai di nga ai. Dai majaw Hpakant ga na bum ni htu agrawp kau hkrum sai. Bai bum
ntsa hta hka hkawng htu nna, hka a n-gun hte nlung ga ni hpe agrut kashin kau let, lungseng ni hpe tam la nga ai. Dai hpe
Myaw nga nna tsun shamying da ma ai. Tsit lali tsawm ai Uru hka hpe madim
dim da nna nna hka ni hta e hka kata nlung nhkun hpaw let hka hpunglip nna, nlung kaba ni a npu hta makoi nga ai Lungseng
ni hpe tam la nga saga ai. Madim dim nna hka chyup jak hte hka shahkyet kau nna
manu dan ai ja the lungseng ni hpe tam la nga ai. De a marang e moi shawng na hka lwi ai lam ni pyi nhti nhtang shanut mat
nna hka ni hkyet kye mat wa magang sai. Malihka a hka hku hkanam ngu na shara shagu hta mung, maigan Company ni sa du nna
ja htu jak kaba shadun let ja ni hpe htu akrawk la nga sai hpe dai ni na ten hta mungga hta madu madun ai hte maren mu lu
wa aga ai. (Yoba. 28:5-11).
Dai majaw Maw grup yin bum ni krin mat wa magang ai hte Uru hka hte hka shi ni hkawng hkyet mat wa magang sai.
Shanu shingbyi ai du sat du myen u numji ni htum magang hpang wa sai. Maigan Company ni nam maling bum shagu du hkawm nna
tam akrawk la sai majaw buga na mam ni agrawp htum wa sai. Hpun kawa ni atsai awai krin magang wa sai hte hkrun hkraw kahtet
hpang wa sai.
Mercury (Pada) ni hte ja ni hpe rim mahkawng la ai majaw anhte a hka shi, hka kaba ni mung hkanu mat, maza mala hte
hpring mat wa sai. Hpun kawa ni tsai mat sai majaw lamu ga katsi kahtet n ram wa sai, hkrun hkraw ai bum krin ni hkrai hpring
mat wa sai , du sat du myeng u numji ni hkkoi mat magang wa sai. Anhte a lata
hta hpa ahkaw ahkang mung n lu mat nna lata kaman sha raimat saga ai.
Dai ja lungseng ni hpe tam mu la ai majaw anhte hpe akyu mung grai jaw lai wa sai. Rai ti mung, gumhpraw sut nhprang
gaw anhte myu sha langai wa a asak hpe mari hkrang la mai ai htingrai htingrat ja tai wa lu ai n rai.
Bai, masha gaw ndai mungkan ting hpe madu lu da nna, tinang a asak sum
mat a yang gaw, shi a matu hpa akyu nga a ta? Masha gaw hpa gawng malai hkungga hte wa tinang a asak hpe raw la nu na a ta?...
nga nna Karai a Mungga hta shadum da nga ai (Marku. 8:35-36). Anhte a sak gaw dai Jinghpaw mung ting na ja lungseng, sut nhprang hta grau nga ai. Jinghpaw mung ting a Ja Lung seng sutgan nhprang lu da tim, anhte a hpu nau hte anhte a asak hpe mari la lu na daram manu dan ai htingrai htingrat ja hpe anhte lu ga ai n rai.
Karai a Mungga hta madun da ai gaw;
Tinang a sutgan hpe kam sham nna, Tinang a ntaw ntsang lu ai hpe shakawn nga
ai ni; kadai wa mung tinang a kanau wa hpe hkrang la l una nrai, Shi a matu htingrai ai ja Karai Kasang hpe jaw luna nrai.
Shanhte a gawng malai jahpu kaba nga nna, Prat dingsa e nlaw hkraw nga lu ai. ( Shakawn. 49:7-9)
Dai majaw anhte Wunpawng sha ni hpe Karai Kasang gaw Ja lung seng sut nhprang hta grau hpu htum ai sutgan nhprang hpe
tam mu madu ai myu byin tai shangun mayu nga ai
Rai ti mung hpaji byeng ya hpe kadai mu lu a ta? Chyechyang a npawt ganang rai
nga nta ? ( Yoba.28:12 ).
Dai sut nhprang anhte a n-gun a tsam, sutgan, nyan hpaji, n-gun lagaw hte shakut nna tam la mai ai n rai. Karai Kasang
chyu sha de a shara hpe masat da nna kyem da nga ai.
Dai Sut nhprang hpe Hpaji Byeng-ya ngu nna ndai Yoba hta shingteng
mying jaw da wu ai. Dai gaw Madu Yesu Hkristu hpe madi madun tsun da ai rai nga ai. Karai Kasang kyem tawn da ai Sali wunli
sutgan ni hpe gara hku nna anhte madu la lu ai hpe hpaw hpyan dan na matu du sa ai madu Yesu hpe Hpaji ngu nna Karai a Chyum
Mungga hta tsun da nga ai.
Shi (Madu Yesu) gaw anhte a matu
mara, Karai Kasang kaw nna, Hpaji Byeng-ya lam, dinghpring ai lam, shachyoi shapra
ai lam, hte htingrai htingrat ai lam, tai wa sai.. ( I Korinhtu. 1: 30).
Ndai Sutgan nhprang hpe anhte tam mahkawng la ra nga ga ai. Dai hta ja gumhpraw sut gan hte galai la n lu ai Asak,
Arawng sadang, Sali wunli wungau, ahkaw ahkang hte rawt jat galu kaba na ahkang ni rai nga ai (Ga shagawp.3:13-18) Hpaji Byengya ngu ai dai madu Yesu hta mungkan ga na sutgan ja gumhpraw arawng sadang hte manu daw dan n lu ai
Karai a shaman chyeju ni hpring tsup nga ai majaw rai nga ai.
Shingyim masha de a manu n chye
nga ai ...Dai hpe ja jet hte galai lu ai nraiUhpira ja jet, reng htum ai unuk lung seng the mung mari la lu ai nraihpaji gaw
lung seng hta grau hpu nga ai.ja jet mung marila nlu nga ai ( Yoba.28:13-19).
Dai hpaji Byeng-ya ngu ai madu Yesu hpe anhte a n-gun a tsam, nyan machye machyang, htung tara ladat hte tam
la n mai ai. Anhte a myit masin makam masham hte chyu sha tam madu la mai nga ai.
..anhte mahkra a matu mara shi hpe ap ya ai wa gaw, shi the nawng yawng mayawng anhte hpe jaw na nrai ni?
(Roma.8:31).
Karai a Mungga hta madi madun da ai hpe hti yu ga.
Hpaji Byeng-ya mu hkrup ai hte,
Chye chyang ai myit lu la ai wa gaw, a nga ai shi a lat hta asaksutgansharawng awng ai lamasak hpun rai nga ai (Ga shagawp28:13-19). Ngai hpe mu tam ai wa gaw a sak hpe mu lu nna, Yehowa a chyeju hpe mung hkm la nu
ai. Ngai hpe shut hpyit ai wa chyawm gaw, tinang a asak wenyi hpe shut kau nu ai; ngai hpe ndawng ai ni yawng, si ai hpe tsawra
nga ma ai (Ga shagawp. 8:34-36).
Asak wenyi hte mungkan a Sali wunli ni hpe hkam la lu na matu anhte shawng ningnan Karai hte jinghku hku na ahkyak
nga ai. Raitim anhte gaw Karai hte daw hka mat nna, tinang a lam hta tinang myit ra ai hku hkan nang let dam mat wa ai ni
mahtang rai mat saga ai. Karai hte jinghku n hku ai sha nhtang hpyen tai wa ni rai ga ai. Karai hpe hkrit gaya ni ni, Karai
a lam hta na yen makoi mat ai ni tai mat ga ai. Dai majaw anhte hkrit gaya chye ga ai, myit mada shara nnga mat ai zawn hkam
sha chye ga ai, myit ru myit yak hte shoi chyum hkrum ga ai, langai the langai mara n raw lu ga ai, hpyen majan ni waw nna
gasat gala ga ai. Dai zawn byin pru shangun ai a npawt nhpang daju gaw yubak mara nan rai nga ai. Dai yubak a majaw Dum nga
ninglen hka yawng yawng nga ai hte maren chye ninglen ti nang hkum hpe jahten shaza kau let Karai hpe shut ai ni mung anhte
tai nga ga ai. Anhte kadai mung tinang a n hkum n tsup ai sak hkrung lam hte lam amyu myu a majaw mung hkrit kaya ai hte Karai
a shangwang kaw nna hprawng mat ai ni ni tai wa sa ga ai.
Anhte yawng sagu zawn lam dam mat saga ai; langai the langai tinang am hkamn mat saga ai: Yehowa chyawm gaw
anhte mahkra a yubak mara hpe, shi a nta e mara da nu ai (Esaia.53:6).
Anhte dinghkrai hte amyu dap shagu mat ai ni hte, dam mat ai ni rai sa ga ai. Anhte yawng gaw yubak galaw ai hte Karai
a arawng sadang hpe dumhprut kau ai ni tai sa ga ai (Roma.3: 23). Dai rai nna Karai a man hta tsun na ga hkaw mi mung nnga
ai sha Karai Kasang a man e yubak mara hpe lu ai ni rai ga ai hpe yin na lam sha nga mat ai (Roma.3: 10). Rai ti mung anhte
hpe Karai hte jinghku hku nna, mahku mara rai let Karai a sali wunli shaman chyeju ni hpe hkam la lu na matu Madu Yesu gaw
dai yubak ni hpe shatsai kau ya ai lam hpaw lajang da ya sai.
Karai a man kaw nna mat mat ai ni rai mat ai majaw Karai Kasang mahtang ja lung seng sut nhprang ni hpe tam
ai akrawk la ai zawn, anhte shinggyim masha ni hpe tam akrawk mawai la na matu, Hkristu Yesu ndai Mungkan de dat ya sai.
Masha kasha gaw mat mat ai ni hpe, hkan tam nna hkye hkrang la na
du sa ai rai nga ai(Luka.19:10)
Laka ka ai wa a kaji dwi gaw sam mung ga na Jinghpaw mung de nga ai kashu ni hpe wa ja hkrum na matu du sa wa ai. Kashu
rai nga ai laika ka ai wa gaw asak kaji ai ma sha rai ti mung gaya n gwi ai majaw, kabu gara hkrum na malai shani tup mali
hka a nhkap hkaraw hkan e hprawng makoi rawng yu sai. Kashu a matu kumhpa hpe baw gun let kashu a hpang hkan nang nna, tam
ahpum la let nta de du hkra woi wa lai wa yu sai hpe dai ni adum nga ai.
Yubak a reng hkang ai lam a npu e mayam yam let myit mada shara n lu, gawng kaya mat ai ni anhte tai sa ga ai. Karai
a hpyen ni anhte tai mat saga ai. Anhte dai zawn rai nga yang Karai Kasang hte htinglu htinglai hkrum lu na matu Madu Yesu
wudang hta si hkam sai (Roma 5: 6-11). Anhte a yubak mara mahkra hpe Madu Yesu gaw shi a yubak ngu nna anhte a shara hta malai
tsep kawp hkam la wa kau ya sai
Masha law law a matu mara, shi asak hpe gawng malai jahpu shatai yana, nga nna du sa ai (Mk.10: 45).
Karai the jinghku hku na matu pat shingdang nga ai yubak hpe Hkritsu
Yesu atsai awai la kau ya sai. Madu Yesu hta anhte langai hkrai a yubak, amyu dap lakung shagu a yubak hpe Madu Yesu kaw mara
da nna Wudang hta anhte matu Shi hpe jeyeng sai. Dai hpe kam sham na ahkyak rai sai. Madu Yesu gaw anhte a yubak hpe, wa kau
na matu si hkam let yubak hpe raw dat kau ya sai hpe myit masin hta kam sham nna n-gup hte yin la ai rai yang Karai a kasha
tai let hkye hkang la hkrum ai ni tai wa lu sai (Roma10: 9-13).
Hpakant ga hte Jinghpaw mung ting a sut nhprang rai ni maigan myu sha ni a lata hta hkrat sum mat mat wa
ti mung, anhte hta myit mada shara naw nga ai hpe dum ga. Htum mat magang wa ai mungkan a sut nhprang, ahkaw ahkang aya ni
hta anhte Wunpawng sha ni a gam maka n nga ai. Karai a lata hta she anhte a myit mada shara mahtai a nga nga ai.
Anhte hta myit mada shara gaw Madu Yesu ngu ai Hpaji Byengya rai nga ai. Hpaji Byeng-ya madung rai nga ai; dai rai
nna hpaji Byen-ya hpe tam la u nga nna anhte hpe matsun nga ai. (Ga Shagawp.4: 7). Matut nna mu lu ai gaw,
Shi a mungdan hte dinghpring ai lam hpe shawng tam nga mu shaloi dai nlang nanhte hpe kahtap jaw marin dai
nga nna, Karai a Mungga hta anthe hpe htet da nga ai (Mahte 6:33).
Karai Kasang ding hpraing ai lam hpe lu na matu Karai lajang da
ai sagu kasha ngu ai madu Yesu hpe myit masin ht ahkap la kam sham nna n-gup hte yin la na saw shaga ai hpe hkap la ga. NDai dinghpring ai lam hpe nhte a n-gun a tsam hte tam shakut la mai ai n rai. Myit masin makam masham hte tam la ra saga ai.
Karai a Mungga hpe htep lahti
hkan nang madat mara let man ang ai magam bungli shagu hta shakut sa wa yang, Karai Wa e anhte hpe shaman ya na the anhte
a lata a magam bungli hpe hkam la let ndai mungkan hta rawt jat galu kaba wa ai myu ni tai wa lu na rai nga ai (Tara. 28;
Shak.90: 17).
Ja lung seng hpe lu ai amyu tai ai zawn, Madu Yesu a marang e Karai hpe shagrau shatsaw naw ku daw jau ai Wunpawng
myu sha ni anhte tai wa yang gaw, a lu ai hte Karai a shaman chyeju hpe n shut n shai matut nna bai hkam la na rai
ga ai.
Bai Karai Kasang e Hkristu hta
tam mu la da sai Karai a sutgan mahtang she tai wa na ahkyak dik rai saga ai. Hpakant Uru seng maw ga na hpu reng htum dik
ai sut gan ni gaw Karai a sutgan n rai nga ai. Hkrsitu Yesu hta tinang a yubak hpe raw dat kau hkrum nna, makam masham a marang
e dinghpring ai lam hpe lu la da sai kam sham kashau kasha shagu gaw, Karai manu daw dan n lu ai Sali wunli rai nga sai.
Yehowa hpe nawku
ai amyu the, Sali Wunli a matu lata la ai abaw gaw, a nga ai. (Shakawn .33:12).
Dai karai Kasang hpe anhte myu sha ni ja lung seng sut nhprang hta grau nna manu shadan let myit masin hta manu shadan
gali da ai rai yang shaman chyeju hpe bai hkam la lu na rai nga ga ai.
Nye a ga madat let, nye a chyinghka makau e, shani shagu doi yu nga na, nye a chyinghka shadaw makau e ala
nga ai wa gaw a lu ai.Ngai hpe mu tam ai wa gaw, asak hpe mu lu nna, Yehowa a chyeju hpe hkam la nu ai. Ngai hpe shut hpyit
ai wa chyawm gaw, tinang a asak wenyi hpe shut kau nu ai(Ga shagaw.8:34-36) .
Karai a jinghku tai n na shi hte
shani shagu hku hkau hkau chyap nga ra saga ai. Shingrai yang anhte myu sha ni myu htum kye mat nna sum mat na hpe n tsang
ra na re. Ahkaw ahkang ni hkrat sum nna mungdan a sut nhprang sut gan ni mat mat wa magang ti mung, anhte Jinghpaw Wunpawng
myu sha ni hta myit mada shara naw nga nga ai. Bai pawn ba sharawt la hkrum na ga sadi ni hpe Karai hta lu la nga ai. Ahkaw
ahkang ni ginlut hkrat sum magang sai ngu nna mung hkrit kajawng n ra na re.
Anhte yawng Karai hta noi nna jinhku hku, hkau chap nga yang Karai
a pawn ba hkrum ai lam hpe mung bai hkam la na re. Karai hta tsep kawp manoi nna myu sha shagu tinang hpe jaw ai atsam hpaji
hte magam bungli ni hta shakut sa wa yang, anhte a ahkaw ahkang hte anhte rawt jat galu kaba na lam ni hpe Karai Wa nan lam
hpaw ya wa na ra ai. Lawhtam nna mungkan chyam hkra aru ru si si wa na ni mahtang tai wa na ga ai. Karai a ga sadi
hpe mu mada let makam masham hta manoi nga ga.
Ngai Yehowa gaw sun sin ai wa rai nga nngai,;
n sim n sa ntsin jaw we ai; kadai n jahten lu hkra shani shana sin na we ai. Nye a n-gun hta hpa nna ngai the jinghku hku
nga u ga, rai sa, ngai hte jinghku hku nga u ga...aru jung na ra ai tsit lali n na pu majawm na ra ai mungkan ga hpe nsi nai
si the jahpring na mara ai. (Esaia 27: 2-5)
Karai Wa nan anhte myu sha ni hpe sin ai wa tai nga ai. Hpa majaw nga yang Karai gaw anhte hpe pu majawm si si wa hkra
sin ai wa hte bau sin ai wa rai nga ai majaw re.
Shi hte hkau chyap nna, ngwi pyaw nga u; Shing rai yang, nga mu nga mai hkrum na ndai" (Yoba.22: 21; Tara jahprang 28, Sharung.3: 40).
Hpaji Byeng-ya ngu ai Madu Yesu hte shani shagu hkau chyap let shi a ga madat nga ga. Karai ra ai sak hkrung lam arawng
lai ni hte hkawm sa ga. Karai ra ai hpe mahtang hkan galaw saga. Shingrai yang Karai a pawn ba sharawt ai Karai a chyeju ni
the Karai lam madun ai ahkaw ahkang ni hpe anhte hkam la l una rai ga ai. Karai a ga hpe nmadat anhte my sha ni kadai mung
kadai ra ai hku hkawm sa yang anhte n ra sharawng ai asi ni hpe mahtang anhte dan la wa na rai ga ai. Ya na ten hta hkrum
kadup ai ni mabyin masa ni the kaya kahpa ni a majaw myit daw myit htum n nga ra ai. Karai Kasang ra ai hpe daw jaw ai myu
sha ni tai let Karai hpaw ya ai chyinghka shagu hta kabye nan kadai mung kadai man ang ai magam bungli ni hpe shachyen sa
wa yang, myit mada ai ahkaw ahkang, sut gan hte ra mara ni hpe mung Karai Kasang da ai aten ladaw hta anhte bai hkam la na
rai ga ai.
Shingrai, lakum hpun gaw pu n pu, Tsabyi ru gaw asi nsi, Tsanlun hpun gaw kaman sha tu, Yi hkauna mung nai
mam npru; sagu lawng hta sagu hpung kata, Dumsu lawng hta dumsu n pra timung, Ngai Yehowa hta kabu gara nga na nngai; Ngai
hpe hkye hkrang la ai Karai Kasang hta sharawng awng nga na nngai (Habaku 3: 17-19)
Anhte
gaw tinang hkan ai lam hpe sagawn yu nna, Yehowa hpang de nhtang wa saga. Sumsing lamu e nga ai Karai Wa hpang de, myit masin
hte lata sharawt ga.(Sharung.3:
40-41)
Hkungga
Let, La Labya


text:
Saturday, November 27, 2010
HKRISMAT BAI DU WA SAI “NU”…!!!!
Nu…
Hkrismat bai du wa sai le Nu... n dai ten ni hta Nu gaw Hkrismat a matu hkyen lajang let mu law taw na re… Nu a Kasha gaw sum tsan kaw na Nu hpe dum let myi prwi si ni hkrat taw ai Nu…. Ngai Kasha a manang ni mung n dai ten hta pyaw nga na ma ai i Nu…..
Nu….
Hpang na prat ngu ai nga yang Nu yan Wa hte hka yang she sak hkrung hkawm sa lam, ngwi pyaw ra ai prat hpe bai n kam hkrum sai. Nu a Kasha n dai zawn myit hta tsun taw ai hpe Nu na yang Nu myit prwi hkrat na re i…. Nu e.. pyaw ai shara hta n mai nga ai nga hte maren ngai Kasha a myit ni hpe shaja, bying mayu ai lam ni hpe hkang tawn, n gun a tsam ni hpe a rang bang let Nu hpang wa lu na matu ngai Kasha shakut nga ai yaw Nu….
Nu…..
N hkru ai Kasha mi n rai tim, myit su hkra mung ngai Kasha n shakut ga ai Nu… Nu hte ngai Kasha tsan gang nga ai rai tim… Nu a shingnyip n pu hta grau myit ngwi sim sa ai hpe Kasha grau manu shadan chye wa sai Nu… Nu sha myit su taw sai Nu…. Ngai Kasha a myi man n tsawm na hkrit ai Nu…. Ngai Kasha a myi man hta salat ni hkrat taw ai hpe mu yang Nu myit prwi si hkrat na re.
Nu….
Nu shadu jaw ai shat, shat mai ni hpe sha mayu la ai Nu…. N dai hku tsun yang ngai Kasha hpang de, sha hpa ni Nu shagun ya mayu na re. Nu hkum n pyaw ai lam ni na yang ngai Kasha myit n pyaw ai Nu…. Ngai Kasha hkum n pyaw ai lam na yang, “Nye Kasha tsan ai shara kaw shi chyu sha” nga myit di Nu grai myit ru tsang pu let n pyaw taw na re i???? Dai majaw Ngai Kasha hkam n kaja ai rai tim, Nu a matu galoi mung hkam kaja nga na Nu….
Nu e….
Hpang shaning na Hkrismat bai du tim ngai Kasha Nu hpang de rai n lu du wa na re Nu… Hkrismat ten du wa shagu ngai Kasha hpe Nu shingran nga na hpe kam ai, Ngai Kasha a mutu kyu ni mung hpyi garum ya nga na re hpe ngai Kasha chye ai…..
Nu e.. n dai zawn sha Nu hpe myit dum marit let Nu yan Wa a matu ngai Kasha sum tsan shara mi kaw na kyu hpyi ya nga ai yaw….
Mut Tsawm
Posted by Kaiji Naw Naw at 10:01 AM 0 comments
Labels: Laika Ngau
Subscribe to: Posts (Atom)


text:
SAWNG HKA DU MYEN HPYEN DAP NI SHAMU SAI
Labels: Jinghpaw Mung Shiga
7 comments:
- Anonymous said...
-
a kyu law law hpyi ga
- September 26, 2012 at 5:47 PM
- Bumga Brang said...
-
hpung kyi hpe woi hkawm ai gaw shan hte a sa wa mang makoi ya na matu shajin let woi ai rai na re.hkrung ai chyalai karai hpe lu da ai wp sha ni hkyu hpyi ga an hte kyu hpyi yang dai myen hpyen hpung ni wa lam nga na nrai nga ai.wp hka nan hpe tsaw ra ai ni sinat nhpai tim kyu hpyi ai hte shawng lam hta shang lawm ga!
- September 26, 2012 at 6:14 PM
- hka hku shadang said...
-
Dai sawa myen ni lung wa ai lam kaw nai tawng gaba gaba hti lup ti na kapaw ayai kau dat ga myu tsaw ni
- September 26, 2012 at 6:20 PM
- H.G, D-Lum said...
-
Anhte a karai gaw yawng hpe dangdi lu ai karai re majaw anhte hpa tsang nra ai, myu tsaw share shagan ni, buga masha ni yawng yawng hta sadi ai hte zai nga nga ga, anhte a mu mada lu ai lam hpe tsan lu mu hkra shakut ga, WP MUNGDAN, WP MYU, hpe karai wa a shim lum ai singkaw npu hta galoi mung nga lu na re,
- September 26, 2012 at 6:22 PM
- Anonymous said...
-
Dai bawkrin ni hpe nhkrit ra ai.hpungkyi ni hpe woi sa nna she dangna nga yang anhte amyu ni sum ai grai na na sai. Anhte hpe galoi mung bau sin nga ai madu kk gaw anhte hpe hpan tawn da ai madu nan re majaw hpa hpe mung hkrit shara nnga ai. Rai timung madu nra ai gaw kachyi mi pyi nmai shut ai. Dai rai yang ya aten hta tai hpyen myen ni hku nna shanhte a hpungkyi baw krin ni hpe she woi sa rai nna masha wa a mungdan de mya sa wa ai gaw dang mai ai majan nre. Shawngna hpuba tsun ai the maren hkrat sum ai hpyen la ni a wenyi hpe wa wa woi la ai she re. Nwa woi la yang si mat ai ni a wenyi nga shara nnga ai majaw she re.
- September 26, 2012 at 7:51 PM
- Jatawng Naw said...
-
Hpunggyi masu ni she rai na re. Hpakant ga nga ai myubaw sang ni hpe shada da nshu nshan, nru nra byin hkra ladat shaw ai ga re. Myen hpyen ngu ai gaw mungkan hta nhpru nmai nshawp nkap dik, masu magaw dik ai hpan dusat ni re, hpe dum ga. Myen hpyen hte hkan ai bunggyi nnga yu, nmu yu ai lam mung shawa hpe mung tsun ndau ra ai. Ten tup sadi maja let Yehowa Karai Kasang hta kyuhpyi n gun dating nna kasat shakut ga law.
Tsawnawng tsaw wa up ai wa, Karai Kasang lam shagu hpe mu chye ai wa, yawng hpe dangdi lu ai Wa re hpe kam sham let jahtum du hkra, padang lu hkra myen tsadan ni hpe kasat manga kau ga law.
- September 26, 2012 at 9:33 PM
- Anonymous said...
-
dai hpung kyi ,,ga ja n re ai da da lo,,,,ma tut ma hkai nga ai ni ,,,,sha na ,,,,dat ga,,,,dai ,,myen hpyen du ga ba re da,,,,si na hkrit na ,,,seng gan ,,la wai ma su ai re da,,,,,hpung kyi hpe sha ding gap kau mu lo,,,,
- September 27, 2012 at 5:59 AM


text:
KBC-USA Announcement by Dr. Jum Maw San Awng
Tsaw ra hkungga ai magam gun ni,
Karai Kasang a chyeju hte America mungdan de Jinghpaw Wunpawng Hkalup Hpung masha ni du shang nga sai hta, Hkristu a hkum hkrang rai nga ai nawku hpung ni hpe gaw de sa wa ai lam ni mung nga shajang nga sai. Ndai zawn rai buga hpung ni hpe gaw de let nawku daw jau nga ai hta Jinghpaw Wunpawng Hkalup Hpung ni hku nna hpawng de ai ni nga ai zawn nkau mi gaw Kachin Christian Fellowship hku nna nga ai mung nga nga sai, Jinghpaw Wunpawng Hkalup Hpung ni hku nna gaw de da ai hpung ni hta mung Jinhpaw Wunpawng Hkalup Hpung Ginjaw hte American Baptist Churches (ABC ni hte ading tawk matut ai Hpung ni nga ai zawn nkau mi ginra masa hpung masha ni a masa hta hkan nna Jinhpaw Wunawng Hkalup Hpung hte ading tawk matut mahkai ai lam hta n manu ai majaw, shing n rai n jin ai, shing n rai independent hku nna nga mayu ai majaw Jinhpaw Wunpawng Hkalup Hpung hpe gaw de nna kara hte mung n matut ai ngu ai hku nna nga ai mung nga nga saga ai.
Dai hta nkau buga hpung ni gaw US kaw she du nga sai re majaw KBC ginjaw hte matut n ra sai nga nna hpung de ai mung nga nga saga ai.. US nga ai Baptist Church Body ni hte matut mahkai ai lam masa hta mung kara Baptist church body hte matut tim n ra ai ngu ai hta tinang buga hpung hte manu ai hta hkan nna matut mahkai ai lam ni mung nga nga saga ai. Kara masa lam hku mi raitim Hkalup Hpung ni hta nga ai awm dawm ahkaw ahkang hta buga hpung ni hpe gaw de ai re majaw yawng gaw shi hte shi rai nga saga ai.
Ndai zawn rai nna Buga hpung ni hpe gaw de nga ai hta:
(1) Texas Jinghpaw Wunpawng Hkalup Hpung (TXKBC, Fort Worth, TX, Indiana Jinghpaw Wunpawng Hkalup Hpung
( 2 )(IKBC, Indianapolis, IN),
(3) Michigan Jinghpaw Wunpawng Hkalup Hpung (MKBC, Grand Rapids, Mi) hte
(4) Hanson Jinghpaw Wunpawng Hkalup Hpung (HansonKBC, Houston, TX)
buga hpung ni hku na gaw hpung hpe hpaw ninghtan sa wa ai kaw nna Buga de nga ai KBC Ginjaw hte matut mahkai na matu daw dan let, dai hta sha n ga anhte hpe Hkalup Hkring htawng hte Madu a Mungga hpe sa du htawn tsun, pawn ba la ai American Baptist Churches (ABC, USA hte matut mahkai let shanhte a nawku hpung ni hku nna USA e hpung hpe gaw de na matut daw dan da saga ai. Ndai zawn rai nna Buga hpung mali ni hku nna Jiwoi Jiwa ni hpe jaw da ai Hkalup Makam Hkringhtawng lam hta rawt jat let Madu a ninghtoi tai lu na matu kahkyin gudin ai lam hpe mung galaw na ra ahkyak ai majaw,
laiwa sai October 26, 2013 ya hta KBC GInjaw kaw nna Ninagtau Ningbaw hte AMu Madu Kaba yan du ai aten hta Hkringhtawng lam, Nawku masa lam, nawku hpung up hkang masa lam hte sasana myit shingran bung ai Jinghpaw Wunpawng Hkalup Hpung mali hku nna Jinghpaw Wunpawng Hkalup Hpung Ni, USA (Kachin Baptist Churches, USA) hpe hpaw ninghtan dat saga ai lam shana dat saga ai.
Sara Kaba ni hku nna myiit shingran ai KBC USA ngu nna hpaw na lam hta Hkam la ai Karai Masa lam, Nawku daw jau ai lai masa, Nawku hpung a hkrang masa, Ginjaw ni hte matut mahkai ai lam ni hta shada shabung la ra na lam ni law law naw nga na re hpe mung mung mada nngai dai re ai. Dai re ai majaw lahta na buga hpung ni hku nna KBC Ginjaw hte ABC ginjaw hte matut mahkai let sasana bungli ni hta myit lawm hkum lawm shang lawm, shanhte a matsun maroi hpe hkam la nna, Jinghpaw Wunpawng Hkalup ni, USA (Kachin Baptist Churches, USA ngu nna hpaw ninghtan sa wa ai lam re hpe shana dat ga ai law.
Hkristu a magam hta,
Dr. Jum Maw San Awng
Coordinator


text:
Blogger templates
Wednesday, April 18, 2012
Windows Dark 7
Ndai gaw Windows Dark 7 re. Computer langai hta rawng mai ai software yawng hpe jahkum bang da ai re. Ndai Windows hpe run ai shaloi mung Auto galaw ya ai. Ngut jang nsen hte shi a ra ai lam ni ma hkra hpe ndai kaw yawng kahkyin nna, bang da ya ai hku re. Manaw manang ni yawng a matu manu na re ngu nna, lajang bang dat ai hku re law
download
download
DX Audio Editor
Ndai software gaw tinang a mahkawn hpe daw kau ai lam ni mai galaw ai. Matut nna, jat bang la ai lam ni mung mai galaw nhtawm, Mahkawn ni hpe nsen nyem tsaw mung mai galaw let, grai akyu rawng ai software langai rai nga ai. Yawng a matu akyu rawng na re ngu nna, mu hkrup ai majaw mara dat nngai law. Lawu de matut galaw la ga yaw.
download
Creevity Mp3 Cover Downloader
Ndai Software gaw Mp3 mahkawn hpe sumla bai kahtap bang ai re. Phone hkan e album songs ni hte mu lu hkra mai galaw ai. Nang ra ai mahkawn hpe bang la nna, shi a mahkawn kaw nang bang mayu ai sum la hpe bang nna galaw mai ai software langai mi rai nga ai. Yawng a matu grai lang manu ai majaw mu tam sawk let, mara dat nngai law.
AWNG JA BALIK DAP HPE SA HTIM GAP
April (18) bat Masum
Wunpawng Mungdan Shanglawt Asuya Dap Ba (5) n pu na Ginjaw KIA myu tsaw share shagan ni kaw nna, April (17) ya shana maga hkying (5:15pm) ten kaw Awng Ja mare na myen balik dap hpe sa htim gap ai lai wa sai lam shiga na chye lu ai. Awng Ja mare na balik dap hpe numdaw (2) lang sa htim gap ai hta myen dap de na bai n htang gap wa ai lam n nga ai majaw bai n htingnut mat wa ai lam, hte ya na zawn sa htim gap ai lam gaw KIO ginjaw kawn htuk shale ai lanak nnan ni hpe sa chyam ai hte hpawn re lam hpe na chye lu ai.
Wunpawng Mungdan Shanglawt Asuya Dap Ba (5) n pu na Ginjaw KIA myu tsaw share shagan ni kaw nna, April (17) ya shana maga hkying (5:15pm) ten kaw Awng Ja mare na myen balik dap hpe sa htim gap ai lai wa sai lam shiga na chye lu ai. Awng Ja mare na balik dap hpe numdaw (2) lang sa htim gap ai hta myen dap de na bai n htang gap wa ai lam n nga ai majaw bai n htingnut mat wa ai lam, hte ya na zawn sa htim gap ai lam gaw KIO ginjaw kawn htuk shale ai lanak nnan ni hpe sa chyam ai hte hpawn re lam hpe na chye lu ai.
Window Blinds7 public
Windows blinds7 Public
Ndai Software gaw madu a Computer Window hpe Vista hkrang galai kau ya ai rai nga ai. Tinang ra ai hkrang hpe ndai kaw law law jaw da ai re. Galaw yu ga le i. Lawu de matut download galaw ga
download
Ndai Software gaw madu a Computer Window hpe Vista hkrang galai kau ya ai rai nga ai. Tinang ra ai hkrang hpe ndai kaw law law jaw da ai re. Galaw yu ga le i. Lawu de matut download galaw ga
download
Mp3 Carver Converter software
Freemake Video Converter
Ndai Software gaw Youtube kaw na madu ra sharawng ai Video a website like hpe Mp3,Mp4,Video,AVI,MXV hte kaga law law mai galaw ai software langai re. Grai lang manu ai hte phone ni a matu hte kaga ra ai lam mi hku nna, akyu jashawn mai ai software langai re majaw mara dat nngai law. Ndai software hpe layu de download galaw la ga. Awng dang u ga yaw.
download
Ndai Software gaw Youtube kaw na madu ra sharawng ai Video a website like hpe Mp3,Mp4,Video,AVI,MXV hte kaga law law mai galaw ai software langai re. Grai lang manu ai hte phone ni a matu hte kaga ra ai lam mi hku nna, akyu jashawn mai ai software langai re majaw mara dat nngai law. Ndai software hpe layu de download galaw la ga. Awng dang u ga yaw.
download
Subscribe to: Posts (Atom)


text:
WELCOME TO KCCM
Kachin Catholic Community in Malaysia Kawn Hkap Tau La Ga Ai
Anhte Jinghpaw Wunpawng Kahtolik u hpung u hpawng [KCCM] hpe 2010 ning January 1 (Shaning N-nan) shani, St. John Cathedral kaw kabu gara awng dang ai hte hpaw ning htan da lu saga ai.
Malaysia Mungdan kaw sa du Ja Gumhpraw tam, Hpaji tam nga ai Hpung masha ni yawng a makam masham lam,Htung Hkring lam,Hpaji lam, bawngring rawt jat lam ni hpe madung yaw shada let hpaw ninghtan da ga ai re. Malaysia mungdan hta hpung masha ni lani hte lani law htam jat wa nga ai rai tim, lam woi zinlum la na u hpung u hpawng n nga ai majaw, hpung masha ni dim bri dum bra rai nga ai hpe mu lu ai majaw KCCM hpe hpaw ninghtan sa wa ai rai ga ai.
Malaysia kaw du nga ai Nuwa Hpunau Hpung masha ji n ban yawng anhte a KCCM hte matut mahkai lata gindun let myit hkrum mang rum ai hte rau sha hkawm sa wa ga.
Bai nna, KCCM a Blog n dai hpe hpaw shada ai lam a yaw shada lam gaw, Malaysia kaw du nga ai Hpung masha ni hpe KCCM a shamu shamawt galaw sa wa ai lam ni, Nawku hpung shiga ni,Mungga hkaja ai lam ni hte hpaji lam ni hpe htawn tsun dan mayu ga ai majaw galaw da ai re. Myu Sha Ga hte Laika hpe manu shadan chye na matu mung yaw shada ga ai. Dai ni na n htoi hta anhte a Kashu Kasha ni Myu Sha ni a laika hpe sharin da nna hti chyai na, grau chye chyang hkra hka ja la na laika ni hpe nau n mu hti nga ma ai. Myu Sha ni a Ga hte Laika n mat na matu gaw dai ni na Kanau Ramma ni kaw grai lit nga ai hpe mu mada ai. N dai lam ni hte jut maga mi hku n na hkan shatup ya na hpe myit mada let KCCM a Blog http://www.kccmalaysia.blogspot.com n dai hpe galaw da ga ai re.
Anhte KCCM hpe hpaji jaw mayu ai lam ni nga yang mung kccmalaysia@gmail.com de laika shagun le hpaji mai jaw la ai lam, hpaji jaw la na hpe mung myit mada nga ga ai.
Yawng hpe Karai Wa Shaman chyeju n hpaw n ya jaw ya u ga.
Hkristu hta,
Shd. Paul Kaiji Naw Awng
Ningbaw Malai
KCCM


text:
Lahta Sam mung Munggu, Wunpawng Mungdan Shanglawt Hpyendap KIA dapba 6 ginra de Myen asuya hpyendap gaw ndai shata praw kaw na shawoi na hta grau hpyen n-gun jat bang nga ai lam chye lu ai.Lai wa sai masum ya daram kaw nna Myen Dap nu 99 kata hpyen hpung ni gaw Mung Baw hte Munggu lapran shawnglam dap ni de lusha jarik hte laknak ni matut manoi htaw shalai bang nga ai lam, Munggu mare masha langai Jinghpaw Shiga Dap, KNG de tsun ai.
“mu nan mu ai. Ya hte mawdaw 7 hte gumra the shang ai ni gaw anhte Ying La Bum de shang nna masha n gun wa jat da she, mani shawng shani ndai lapran hkan gaw ndai Ying La Bum kaw gumra 22 hte lu sha masum ya htaw bang ai da”
Bai nna, shawoi hpyendap n nga ai shara hkan mung Myen ni dap jahkrat wa ai lam, lahta na Munggu buga masha wa matut tsun ai.
“shawoi mung hkawm dingyang gaw re raitim ya dai Dumdu Bum hkan gaw mi gaw hkawm lai ai sha re le raitim ya gaw shara wa la ai ni nga wa sai”
KIA dap dung 36 hte 38, Munggu ginra hta shawng e asuya hpyen n-gun 300 daram sha nga ai kaw nna ndai July praw de n-gun 600 jan du nga sai hte, Dapba yawng ting rai yang 1,000 jan ai lam, Dapba 6 salang langai Jinghpaw Shiga Dap, KNG de tsun ai.


text:
时间:2018-06-11 16:09:30 来源:德宏团结报
(Shata 6 pro 6 ya na do)
Ding yang ndai zon jom byin yang shusha ni a prat hta anhte go Chyurum Wunpong amyu sha ni rai ga ai ngu nna labau ganing di matut ka yu wa lu na rai? Dai rai, shada shadum jahprang hkat ai lam go kyindut dik ai daram nan rai nga sai. Maning Yinnan amyu magam dap na sara Ma San Shanglot asuya ni hpe nsen hku nna shapoi maron ai ga dai go, ya myit yu yang, shi myit ai lam go gaja ai hku re, shada shadum jahprang ai ngu ai go rai da nu ai, dai she galo ai ladat wa n jo da nu ai, nsen manong nau wa achyo achya nga mat, anhte Chyurum Wunpong amyu ni go moi ko na raitim masha shada hkungga la ra chye ai amyu re, dai hta n-ga Myen mung de na masa hpe anhte Miwa mung e nga shanu ai ni shade n hkan chye ya ai, mung masa lam go grau na n chye ya ai daram re majo, anhte madu myit ai hku sha n mai shadang nga ai n rai i? Raitim, tengman ai hku sa tsun yu ga nga yang, sara Ma San wa tsun ndau ai hte maren, mungkan ga ntsa e masha ngu ai n shakut shaja du yang, nang ganing re hpe sa kam sham tim hpa n byin lu ai bo sha re. Ga shadon masha htinggo mi a akun hte ngu ga, shi sha n shakut yang lamu de na nang hpe n-gu tum hkyep mi mung n sa ru shayu dat ya ai, nang a prat tup la nga tim madu salu salat n pru ai gadai n jo sha nga ai! Mu magam bungli galo ai ni mung abo sha re, mungdan langai mi gogap la lu na rai yang, mung masha hpe dingman gaja ai zai ladat hpaji hte woion sa wa jang she byin lu ai, dai pyi no go aten ahkying na na (Mali manga shi ning rai na kun, shing nrai grau no na kun) rai shakut jang she mungdan lu gogap la lu nhten! Sha nrai yang nang Sinna ga na makam masham hpe she kam, shing nrai garai gasang hpe wa mi sa kam sham tim abo sha re, masha e sha n shakut shaja yang mungdan n lu gap jahkrat la lu ai, garai gasang wa e nang hpe “Mo mo” nga n ladon ya ai, mahkon langai mi hta nhpa “Lu na sha na garai gasang e hpan ton ya” nga ai go manyi hpa sha she re, garai gasang hpan ton ya ai nga ai go sha da ahpyang hkat ai lamsha re. ( Ya na lang bai matut hti ga)


text:
March shata 8 ya shana, Ba (2) ginra, Awng Lawt mare kawn Danai de yu wa ai Awng Lawt mare na Slg. Nhkai La Ja a jak li (1) hte Danai na Slg. Aye Mann a Jak li (1) hpe Seng Tawng hkauna pa lawu jak li daru kaw Danai (D.K.Ts) dap ni kawn rim zing tawn ai lam na chye lu ai.
Man Dung grup yin TNLA dap ni hte RCSS/SSA dap ni gasat poi byin ai majaw Pan Kut, Na Ti, Pan Saw, Man Wa hte Mai Hwi mare na mung shawa (400) jan gaw March shata 12 ya shani Man Tsan de hpyen koi yen nga ai lam buga masha ni shana wa ai.


text:
Hkahku mung Sumprabum sinpraw maga Nhtan Zup kahtawng makau grup yin majan bai byin wa ai majaw ginra masha 700 jan hkrit kajawng let man ang ai nam mali kata de hprawng shingbyi nga ma ai re.January 19 ya shani Lawt Mai Yang hte Mali Yang lapran Myen hpyendap hte Wunpawng Mungdan Shanglawt Hpung KIA ni majan bai byin wa ai majaw kahtawng masha ni Mali Hka sinpraw hkran de rap nna hprawng yen hkawm nga ai lam re.
Lawt Mai Yang, Ndup Yang, Nhtan Zup hte makau grup yin na mung masha 700 jan gaw ya yang tinang man ang ai de hprawng yen nga ai lam KBC shiga hta January 23, dai ni shapraw da ai re.
Nam mali kata yak hkak nga ai hpyen yen ni hpe shingran garum ningtum jaw ai lam garai n nga shi ai hpe KBC tsun ai.
Ya ndai hpyen yen ni hpe garum ningtum shalai ya na rai yang hka lam hta lai kawng lam n mai ai re. Htaw wa htaw sa Mali Hka jakli lam sha nga ai raitim Tayang Zup kaw Myen hpyendap ni bai malu masha arung arai tsepkawp n shalai pat hkum da ai re.


text:
KIO ginjaw ginra, Dabak hte Maisak Pa lapran tinang shawnglam post de Sep. 8 bat Kru Ya shani Myen asuya dap ni n-gun kaba hte sa htim gasat ai majaw, tat kau sai lam, shawnglam shiga lawk tsun ai.
Asuya hpyen hpung ni n-gun grai law hte htim gasat wa ai majaw, mana maga hkying 4pm daram kaw nna gasat gala majan byin ai lam, sagawn chye lu ai.
Post kaji yen ya ai lam hpe Laiza KIA shiga lawk tsun shateng ai re.
KIO gaw Myen hpyendap hte lai wa sai 1994 hte 2013 ga sadi ni hpe mahta nna gap hkat jahkring sen htu na tang madun jahkrup yu ai lam nga tim, Myen hpyendap n hkapla shi ai re.


text:
Myen asuya dap hte Wunpawng Mungdan Shanglawt Hpyendap KIA lapran, July 18, mani shara lahkawng kaw gasat gala lam byin wa sai re.Jinghpaw mungdaw dingda Manmaw ginwang, Manje, KIA Dapdung 12 ginra hte mungdaw sinna Kamai, KIA Dapdung 6 ginra, ni hta byin wa ai re.
Ndai shara lahkawng majan gaw, ‘ang katut gap gahpraw hkat ai lam sha re lam’ Laiza ginjaw KIO Shiga Htawn Shana Dap lit nga Dukaba Nhpang Naw Bu kaw nna Jinghpaw Shiga Dap KNG de ndai zawn tsun wa ai.
"byin gaw byin ai raitim majoi ang ga tut le. manit 10, manit 5 ram le.. Kamai, Htoi San Yang kaw Gauri maga de yu mat wa ai ni hpe grai wa gap hkat ai nre. Bawm shangoi la ai ram”
Myen hpyen hte Sam Hkyeng pyitusit ni jawn lung wa ai hpyen mawdaw 2 hpe KIA Masat 6 Dapdung hpyen hpung ni bawm hte hkap kapaw ai kaw Myen maga 1 si, 4 hkala ai lam, ginra masha ni kaw nna chye lu ai.
Bai nna, Manje, Kawng Ja hte Hkang Kai Hkyet lapran Zai Bru Tsun ngu ai shara kaw KIA Masat 12 Dapdung hte ai majan hta gaw Myen hpyen Hk.M.Y 521 dap na hpyenla 2 si ai lam, KIA shawnglam shiga lawk hku nna chye lu ai.
Mana shana mung, Hpakan, Ginsi hte Nam Ya maga nga KIA Dap ni de Myen asuya dap ni laknak kaba lang hte lang gap bun ai lam, sagawn chye lu ai.


text:
Mung Mare Masha ni Yi hkyen shakre la ra ai ten Myen hpyen dap ni kawn mung shawa ni hpe gara de nmai sa hkra jep jahkrit shama ai lam galaw ai majaw mung shawa ni gaw yi hkyen nlu shakre la na hpe hkrit tsanag nga ma ai re.March 14 ya shani Hka garan Mare na Mungshawa Hting Gaw lahkawng gaw yi sa wa ai lam kaw Hka garan Mare Kaw Dap Jung Nga Ai Myen Hpyen Dap kawn sinat ni hte mung gap jahkrit ai lam buga masha ni shana wa ai.
March 12 ya shani hta mung Putao kaw na Sumpyi Yang Mare de yu wa ai Salang N Htat Tu Ja hpe labu palawng yawng raw kau ya nna sinat hte gap jahkrit shama ai lam March 14 ya shani hkying 4:00 PM daram hta Hkyindu Yang Mare Na Salang Nga Mai ,Sum Pyi Yang Mare Na Salang Hta Pa Yaw ,Salang Hkyin Jawng Brang Mai ,Salang N Htat Naw Ja Ni Hpe Sumpyi Yang Hte Lung Sha Yang mare lapran kaw shara jahkrat nga ai Myen hpyen hpung ni kawn rim woi mat nna ya aten du hkra shiga n na lu shi ai re.
Lai wa sai March 11 ya shani kaw nna Sumpra Bum Mare, Su Yang Mare Hte Hka garan Mare Hkan Na Mung Mare masha ni gaw mare num shang Pyen Dau pyi nmai lai hkawm hkra hpyen dap kawn hkum pat daai re, mung mare masha ni yi hkyen nlu shangut shi ai mung mare masha ni galaw lu galaw sha mare shinggan de hpun hta shat mai tam sa na mung Myen Hpyen Dap kaw nna madi shadaw lakmak la na she hkawm sa ra ai madang re lam buga masha ni shana wa ai kaw na chye lu ai.
Lai wa sai March 14 ya shani hta mung Myitkyina Hte Sumprabum Lapran Modo lam kaw shara la nga ai Myen Hpyen D.T.Ts (7) Dap Na Hpyen Hpung ni Htiungbai Mare Hte Kawng Ja Mare de laknak kaba gap bun ai hta Mung Mare Masha ni a nta makau hkan laknak kaba si ni hkrat bun ai majaw Mung mare masha ni grai hkrit tsang nga ma ai lam na chye lu ai.


text:
Radio Veritas Asia Buick St., Fairview Park, Queszon City, Metro Manila. 1106 Philippines | + 632 9390011-15 | +6329390011-15
La Salette Ma Ma Hpung kaw na Lithkam Ma Ma Mary Hka Raw hte Interview
France Mungdan La Salette Bum hta Nu Maria Dan Pru ai shaning (172) ning hpring chye ju shakawn akyu hpyi hpawng hpe Dapkawng Htoi San Lawk na La Salette Ma Ma jawng wang kaw September 19 ya shani galaw lai wa sai re.
Jinghpaw Mungdaw na La Salette Ma Ma Hpung ni a lam hte seng nna Lit hkam Ma Ma Mary Hka Raw hte RVA san htai galaw da ga ai.
- La Salette Ma Ma Hpung hpaw hpang wa ai lam,
- Myitkyina Sasana Ginwang hta La Salette Ma Ma Hpung ni galaw nga ai magam bungli ni
- La Salette Ma Ma tai na matu ra ahkyak ai lam ni hpe madat la lu na re.


text:
时间:2017-12-04 15:46:18 来源:德宏团结报
Shayi nu num ni Miwa sabyin si loi sha yang myi man shan tsom wa ginsa wa na hpe htang maja lu ai hte rau, rung bungli galo ai shayi num ni hpe puba ai mung no lu jahkoi kau ya nga ai, bai nna nu num ni ma hkum hkum nga ai ten hta Miwa sabyin si sha yang ma hkum sai tso wa na hpe mung no htang maja lu nga ai. Miwa sabyin si go sha yang hom dui dik nga ai, shing rai“Dui dik ai ja namsi” ngu ai shingteng amying lu nga u ai.
Miwa sabyin si a hkum de wa ai bo lusha dat n-gun manu grai tso nga ai, gata ko hpuhtau htang, kohtang, danbeji, hulobusu, wuisin su C, ka-anson, ten, gai, lin, hte ni rong nna, gahtet shakop sinwop madi shangun, ntsin abyi shapro hpang gara shamai ya, jahkru shangap mahka shabyo ya ai akyu rong ai hte rau, masin salum n-gun shaja ya, ana htang n-gun jat ya rai lu nga ai. Shayi nu num ni a matu tsun ga nga yang, Miwa sabyin si ko hpring tsup ai wuisin su hte nhprang rai ni go, myi man shan shatsom, gumgai wa na hpe htang maja re akyu mung no rong nga ai.
Miwa sabyin si ko rong ai wuisinsu C go ningshung makok si na hta htam 10 rai nga ai. Shi ko dabak rong ai wuisinsu A go ginsa htang myi jasan ya lu rai nga ai. Bai nna lo lo rong nga ai hulobusu go, masha a hkumhkrang gata na maza mala hpe galai lawan shangun lu nna, shayi nu num ni ningtuk htok shapro, ginsa ana htang maja, ginsa gumgai wa na hpe htang maja re lam ni hta akyu jashon lu nga ai.
Dai hta n-ga, ma hkum num ni mung Miwa sabyin si loi sha yang mai ai, lani mi hkum 1-2 sha yang hkrak nga ai. Grau nna ma hkum ko sai tso ana lu ai shayi num ni go Miwa sabyin si sha yang sai tso ana shamai la lu nga ai.
Bai nna Miwa sabyin si hpe kan gaman ko n mai sha ai, sha ai shaloi mung ahpyi yen kau nna sha ra ai.
(Gale ai: Ma Mun)


text:
时间:2018-01-02 16:03:31 来源:德宏团结报
Goi lo...
Nu tso ai gasha Brang Seng nang
Daining asak 15 wa shang
Nang go nu a masin salum
Nu ma hpe aten shagu dum
Shingrai nu ma hpe matsun na
Wangze shara de hkum hkom sa
Dingbai dingna maja ra
Lashoi kya ai anga hkum tai
Awu asin koi ra ai
Tut e sadi maja let nga pra
Ningtuk hkungga n tai na
Kani numshang nang hkum tai
Ka-ni nban tai n mai
Sari sadang hte shakut sa
Ka-ni balen hton kau da
Madu shut ai lam nga yang
Nyet kau nna hkum ningdang
Lalik lamang manghkang hkum shapro
Ding hpring wa tai na zai gado
Kun dohpum tai na yo shada
Nhprang myit hpe shabon shawon ra
Dailun ramrot tai ra na
Wa-mung hpu-on tai let pra
Gup daru janmau hpe gup
Tuk ka-ni hpe gasat anut
Tuk kani hpe hkum mahtan madoi
Ningtuk mahtan yang madu a maroi
Tuk ka-ni lu sha ai masha
Mungkan shingkot ai ja bang ra
Tuk ka-ni lu htu sha yang
Wanyen gashot sak hton ai ko ang
Nta lakang langai sha no rai
Htauli htaula myit ra sai.
Laika hpaji ningsam lat
Hpaji usa jan mau jat
Tuk ka-ni hte myit hkum shalan
Htani htana sadi hkum hpyan
Ka-ni kachyi mung hkum chyam dam
Sa chyan yu jang gadong bang
Chyim yu jang go kap mat sai
Gade lang don tim n hkoi ai
Galang sha lu tim kap mat chye
Ka-ni go na hpyen wa re
Shi hpe sumsai hkum do la
Shi go si du a dat gasha re
(Ya na lang matut hti ga)
Bumga shingra lungton. (Datbung dem ai: Alat Gun Ong)


text:
时间:2018-09-07 15:29:12 来源:德宏团结报
Nmut lado go gahtet gatsi shadang lani hte lani lai wa ai hte maren, shani hte shana na gahtet gatsi shadang nbung hkat re majo, loi n maja jang, gumgai dingla ni machyi ana ok loi nga ai. Lawu de sadi lam tsun dan na.
1. Lu sha jahtuk sha. Gumgai dingla ni go hkum ting ginsa mat wa nna, pu kan n-gun n rong, lama lusha n sadi lu jang, shat kan ana byin chye ai. Dai majo, nmut lado hta gumgai dingla ni lusha hpe galang ta nau n hte sha ai sha, lani mi gade lang sha re ladat lang na, rin mani loi ai hkut ai akya re lusha ni lo sha na. Bai nna, nmut lado hta hkun hkro la re majo, sinwop de akyu rong ai lusha lo madung nna sha ra ai. ga shadon, mago si, be ho (百合), maidung(麦冬), naisam, wa sinwop, nongnai re ni lo sha ra ai, hkum de wa ai namtsi re hpe hpa malum sha shing nrai tsa tsing lu yang mung gaja ai, ga shadon gugyi hpa (枸杞粥) hong gyinhpa(黄精粥), yi ju tsa (玉竹酒), sabyin si tsa re ni.
2.Hkum hkrang shaman shaja. Nmut ta hta nbung gatsi hkum de shang nna masha hpe jahten hkra nga ai, grau nna gumgai dingla ni go ana htang n-gun yom sai majo, bu hpun palong lum lum hpun ra ai, mayu e hka lagyi hte myiman myit, ladi gatsut shing nrai hka shin rai nna, ningshung hkam n-gun shatso la rai nhtom awo hpe htang maja na.
3. Ana ahkya htang maja ① Nsa lam ana: Gumgai dingla go sinwop, nsa lam ana htang n-gun yom wa nga ai, dai majo, nmut lado hta awo, jahkru ok hkyet, sinwop bum, sinwop salum ana re ni hpe htang maja ra ai.② Pu kan ana: Gumgai dingla ni go n-gup nmu lusha rin n-gun yom rai chye nga ai, nmut lado hta kyin dut re hte a lanyan re pu kan ana, lu sha rin n-gun yom re hpe htang maja ra ai. ③ Salum sailam ana: Nmut lado go salum sailam ana byin lo ai lado re, gumgai dingla ni ndai lado hta sai tso ana, salum magra machyi, salum sailam pat ana re ni hpe htang maja ra ai. ④ Nmut hkun- hkro: Nmut lado hta nbung nsa hkro nga ai, dai lam ni go gumgai dingla ni hpe wahkya hkra nga ai, ladi hkro, nten hkro, mayu hkro, hpang gara, jit n lo, hkyi chyat chyat grau nna go mayu krop, mahka ko sai lom re ana amyu myu byin chye nga ai, dai rai sadi ra ai.


text:
Du na shata, November 14-15 hta Myitkyina e galaw na hkyen da ai, Nlung N’nan Chyeju Shakawn Manau Poi hpe September 3, bat Masum ya shani galaw ai Wunpawng Htunghking Hpung Ginjaw zuphpawng hta, tara shang jahkring kau sai re.
More info
Written by Kachinnews
1 week 6 days ago
Hits: 203
Myen asuya hpyendap Dapnu (Tatma) 66 hpyenla ni gaw Lahta Sammung, Munggu ginra e mare kahtawng masha ni kaw nna lusha jarik mya sha nga ai gaw...
More info
Written by Kachinnews
2 weeks 1 day ago
Hits: 128
Jinghpaw mungdaw dingdung Putau kaw lamu marang law nna bum hka ni kaba ai majaw mare kahtawng nkau Laban shani kaw nna hka hpyen hkrum nga sai...
More info
Written by Kachinnews
1 month 5 days ago
Hits: 301
KIO ginjaw ginra, Dabak hte Maisak Pa lapran tinang shawnglam post de Sep. 8 bat Kru Ya shani Myen asuya dap ni n-gun kaba hte sa htim gasat ai...
More info
Written by Kachinnews
1 month 1 week ago
Hits: 378
Daini Myen asuya simsa lam komishin hte KIO ginjaw dat kasa ni, Miwa mung Hkwi Ming e hkrum hkat ai lam sagawn chye lu ai.
More info
Written by Kachinnews
1 month 1 week ago
Hits: 486
Click to see more! There are way a lot more :)


text:
时间:2018-01-12 16:10:14 来源:德宏团结报
Lam hkom yang masha a lapran hku n lai ai hta n-ga, lam ko shing nrai chyinghka lam e masha hpe shingkra nna n tsap ma ai, maga mi san rai tsap shing n rai hkra maga tsap nna pru wa ai, shing nrai lai wa ai ni hpe shalai dat ma ai. Masha hte hkrum ai shaloi masha a gahpa ko majoi n mai sa adup abuk ya ma ai.
Num gasha ni shing nrai num ni, n-gai dingla, masha gana shing nrai masha a man e lai yang labu hpe ding nyom kau nna gum nna lai ma ai. Dung yang lago hpe majoi hte lakrang da nna n dung ma ai. Lam hkom yang lago lahtin de shanang nna dun dun nga nna n shingdit hkom ma ai. La ni jahpot e num ni rai n rot yang rot ra ai, num ni shat shadu n dip kau shangun ai rot mat ma ai.
La gaja ngu ai go dai zon num ni hpe shat shadu n dip kau shangun ai hta n-ga, num ni a labu gata hku n mai lai ai, num ni hpe tinang a dun ko n mai wa gabye ginchya shngun ma ai. Labu palong hkrut yang num ni a labu palong hte la ni a labu palong n mai gayau gashin ai, dun ye yang yat yat sha sut sut rai ye ma ai. Ding ye hte masha hpe n mai hkra ai. La ni a nhpye n-ga hpe num ni majoi n mai mano masop ya ai.
Abu awon sa yang, bunghkong gata hku n mai gale ai, lama gale na rai yang, ntsa de mayen no mahtoi shalai nna lai ma ai. Shat simai hkot yang galang sha n hkot ma ai. Galang sha hkot ai go lani mi na nhtoi e she re. Lu ai nga nna n gadap matsan ai nga nna n hkrap ma ai da.


text:
Hpakan lungseng maw lam Mugawng hte Kamai lapran Wunpawng Mungdan Shanglawt Hpyendap KIA Dap 6 hpyen hpung ni, mawdaw lam de hkap sin nna ahkun hkanse bai hta nga sai re.
Grauri makau Ga Matep ngu ai shara hta KIA hpyenla ni mawdaw lam de pru nna hkap sin let Uru Sengmaw lai sa lai wa ni ntsa ahkun hkanse hta ai hpe August 19, dai hpawt mu ai lai hprang masha ni Jinghpaw Shiga Dap KNG de tsun shana wa ai.
Shawng e ndai lam ntsa ya na zawn KIA ni lam hkap nna ahkun hta ai lam n galaw ai, na sai re.
Lahta Sam mung (Kachin Sub-state) de mung Lashio-Muse Miwa ga jarit hpaga lam kaba ntsa KIA Dapba 4 hte 6 ni ahkun hkanse hta ai lam ni hpe lai wa sai shata lahkawng kaw nna galaw hpang wa sai re.
Myen hpyendap gaw KIA hpe Hpakan lungseng maw kaw nna gawt shapraw kau na majan masing galaw nga ten, ya na zawn KIA ni mawdaw lam de pru nna ahkun hkanse hta wa ai lam re.


text:
时间:2017-07-10 16:12:39
Indiya ga na manau shadung
Laika man 2 datbung: Mamhtu shayi, Dem ai: Yang Sin Shun
《Wunpong》hkumhpa laika go 1981ning shata 8 pro 1 ya shani shalat hpangai re. Laika shapro lakmat nambat 53-1028/I, shi go ya yang Miwa mung hta Jinghpo ni a tara shang ai hkumhpa hparat laika buk langai rai to nga ai, laning mi mali lang shapro nna, lado mi hta galang lang shaproga ai, daining du yang 136lang shapro lai wasai.
《Wunpong》hkumhpa laika buk hta: Sumrai, ga shagop, kumyai, mabyin masa, htunghking ningli, labau lara, maumui mausa, machye machyang, shiga, sumla, datbung re laika ngau ni bang ga ai.
Laika ngau shagun jo hkringdat: 784655328@qq.com
Hkringdat: Sakhkung mungdo Mangshi Yungham gat lam 14-41,
《Wunpong》ka shinggyin hpung
Chyenan: 0692-2121820
Mu madu:Hpaudo Bok Tong
Zazek nambai:678400
地址:芒市勇罕街14-41号
德宏州文联《文蚌》编辑部


text:
时间:2017-06-07 15:19:24
Htunghking manau poi hta tsom shayi lata ai ko gapyon nang ai buhpun palong hking amyu myu hpe yu yu ga, lawu de madun ai tsom shayi lata poi hta shang lom ai ni a hkrang sumla go sara Zhen Myin Fudem ai re, datbung ndai ni hpe lai wa sai ten hta 《Wunpong》hkumhpa laika ko bang lang wa yu saga ai.
Hkumgong shingyang seng seng re tsom kun?
Mani sumsai byi hkyok grau htap ai n rai yi? Jinghpo mungdo nna sa ai re.
Ngai yu yang, mawat singga hpye ai mung htuk ai.
Jinghpo mungdo de nna sa ai shayi le
Lai wa sai ten hta, Mangshi nbungli gut ko mu htam yu ai, ya go nhton rung de du magam mu gunhpai nga ai San San
Soi palong hte da labu bu ai hpe she Jinghpo shayi zon non ai nrai yi? Yong go.
Nshon gyinsup hpung na ni le(Dem ai: Htoi Man)
Tem sha rai tsom ai
Myigrip mun she rong le
Buhpun palong nau n kap ai ni hpe hpang de dat ga, n rai yang nu num ni grai yu pot wa ma ai.
《Wunpong》hkumhpa laika go 1981ning shata 8 pro 1 ya shani shalat hpangai re. Laika shapro lakmat nambat 53-1028/I, shi go ya yang Miwa mung hta Jinghpo ni a tara shang ai hkumhpa hparat laika buk langai rai to nga ai, laning mi mali lang shapro nna, lado mi hta galang lang shaproga ai, daining du yang 136 lang shapro lai wasai.
《Wunpong》hkumhpa laika buk hta: Sumrai, ga shagop, kumyai, mabyin masa, htunghking ningli, labau lara, maumui mausa, machye machyang, shiga, sumla, datbung re laika ngau ni bang ga ai.
Laika ngau shagun jo hkringdat: 784655328@qq.com
Hkringdat: Sakhkung mungdo Mangshi Yungham gat lam 14-41,
《Wunpong》ka shinggyin hpung
Chyenan: 0692-2121820
Mu madu:Hpaudo Bok Tong
Zazek nambai:678400
地址:芒市勇罕街14-41号
德宏州文联《文蚌》编辑部


text:
New Zealand mungdan du j.w myu sha ni a N0.(1) Lang na Hkrum zup hpawng hpe 26/04/2008 shani Welling ton mare daju Porirua mare hta e galaw lai wa sai,Ndai zup hpawng gaw NZKC ngu ai,New Zealand kachin community a shawng lam matsing hte yaw shada ai lam ni hpe mahta let bawng ban ai lam re,Ndai hpawng hta city council na masha gaba langai ,whitireia polytechnic jawng sara num hte Asia magazine lit hkam ni shang lawm hpaji jaw lai wa sai,ya yang NZ mung dan du j.w ni gaw Auckland mare gaba hte Wellington mre daju Porirua gin ra ni hta shanu nga ai rai nna yawng gaw mrai 52 re lam hpe chye lu ga ai.
စကၤာပူကေန ကရာေတးေရႊတံဆိပ္ယူၿပီးျပန္လာတဲ့ Kachin
4 weeks ago


text:
“Karai Kasang Hta Myit Mada Nga Nngai”
“Hpang chyahtum na Adam, chyawm gaw, jahkrung ya ai wenyi rai nga ai.” —1 KORINHTU 15:45.
Mahkawn: 151, 147
1-3. (a) Anhte a madung makam masham hta hpa lam mung lawm ra ai kun? (b) Bai hkrung rawt ai lam gaw hpa majaw ahkyak a ta? (Ndai sumhpa shawng na sumla hpe yu u.)
NA A makam masham hta, madung sharin achyin ya ai lam ni gaw hpa rai? nga nna marai langai ngai san wa yang, nang gara hku htai na kun? Yehowa gaw, Hpan Madu rai nna anhte hpe asak jaw da ai ngu, kamsham ai lam hpe nang tsun dan na re. Gawng malai hkungga jaw wa ai Yesu Hkristu hpe kam ai lam mung, nang tsun dan na re. Karai a masha ni htani htana asak hkrung lu na mungkan Hparadisu a lam hpe mung, nang teng sha tsun dan na re. Raitim, nang grai kamsham ai makam masham lam langai re ai, hkrung rawt ai lam hte seng nna gaw tsun dan ai kun?
2 Anhte gaw ginding aga hta htani htana asak hkrung na matu, ru tsang kaba hpe asak hkrung let tawt lai na nga nna myit mada nga yang pyi, anhte a madung makam masham hta bai hkrung rawt wa ai lam lawm ra ai. Hkrung rawt ai lam gaw, hpa majaw grai ahkyak ai lam kasa Pawlu tsun wa ai. Shi ndai hku tsun ai: “Si mat ai ni a bai hkrung rawt wa ai lam n nga yang gaw, Hkristu mung bai hkrung rawt wa na n rai.” Yesu bai n hkrung rawt wa yang, sumsing lamu hta Hkawhkam hku nna uphkang lu na n re ai sha n ga, anhte a hkaw tsun bungli mung kaman lila rai mat na. (1 Korinhtu 15:12-19 hpe hti u.) Yesu bai hkrung rawt wa ai hpe anhte chye ai. Hkrung rawt ai lam hpe n kam ai Saduke ni hte n bung ai sha, hkrung rawt ai lam hpe anhte kam ai. Kaga masha ni anhte hpe jahpoi asawng yang pyi, Karai Kasang gaw si mat ai ni hpe bai jahkrung ya lu ai hte seng ai makam masham matut nna ngang kang nga na re.—Marku 12:18; Kasa 4:2, 3; 17:32; 23:6-8.
3 “Hkristu a shawng npawt na ga kanu” hta “si ai kaw na bai hkrung rawt ai lam” lawm ai ngu Pawlu tsun wa ai. (Hebre 6:1, 2) Shi kamsham ai lam hta, hkrung rawt ai lam lawm ai hpe ahkyak shatai tsun dan wa ai. (Kasa 24:10, 15, 24, 25) Ndai lam gaw, Karai mungga a madung lam re ai shawng npawt na ga kanu raitim, hkrung rawt ai lam hte seng nna anhte atsawm naw hkaja ra ai. (Hebre 5:12) Hpa majaw ta?
4. Bai hkrung rawt ai hte seng nna gara ga san ni san chye ai kun?
4 Chyum Laika hpe masha ni shawng nnan hkaja ai shaloi, Lazaru a bai hkrung rawt ai lam zawn re ai, lai wa sai aten na hkrung rawt ai lam ni hpe hti ma ai. Abraham, Yoba hte Daniela gaw, si mat ai ni htawm hpang hta asak bai hkrung wa na lam kam ai hpe mung shanhte sharin la lu ma ai. Raitim, tsa ban shaning law law kaw nna, bai hkrung rawt wa na ngu tsun da ai lam ni hpe, hpa majaw kam mai ai lam, Chyum Laika kaw nna sakse madun rit? Htawm hpang na bai hkrung rawt ai lam gaw, galoi aten hta byin na ngu Chyum Laika hta tsun da ai kun? nga nna marai langai ngai san wa yang, nang gara hku htai na kun? Ndai ga san ni a mahtai gaw anhte a makam masham hpe ngang kang shangun na re.
Tsa Ban Shaning Law Law Kaw Nna Tsun Da Ai Bai Hkrung Rawt Wa Ai Lam
5. Anhte hpa hpe shawng bawng ban na kun?
5 Marai langai si mat nna, kade nna yang, bai hkrung wa ai hpe shingran yu na gaw, anhte a matu loi na re. (Yawhan 11:11; Kasa 20:9, 10) Raitim, marai langai ngai gaw shaning tsa hku, hkying hku na ai hpang she, bai hkrung rawt wa na nga yang, dai hpe kam mai na kun? Ndai laman si mat ai ni raitim, moi aten hta si mat ai ni raitim, bai hkrung rawt wa na hte seng nna anhte kam mai na kun? Tsaban law law kaw nna tau hkrau ga sadi jaw da ai hte maren, hpring tsup wa ai hkrung rawt ai lam langai hpe nang kam ngut chyalu re. Kade a hkrung rawt ai lam kun? Htawm hpang hta bai hkrung rawt wa na ngu ai na a myit mada lam hte dai lam gaw, gara hku matut mahkai ai kun?
6. Shakawn Kungdawn 118 dik wa ai lam hta Yesu gara hku lawm ai kun?
6 Dawi ka wa na re ai Shakawn Kungdawn 118 kaw nna, tsa ban law law tau hkrau tsun da ai bai hkrung rawt wa ai lam hpe bawng ban yu ga. Dai Shakawn Kungdawn hta ndai ga ni lawm ai: “Yehowa e, ya hkye hkrang la mi law,” “Yehowa a amying hte du sa ai wa gaw, a nga u ga.” Yesu si na nhtoi ni wa ai aten re ai Nisan 9 ya shani hta, Yerusalem de shi shang wa ai shaloi, masha ni gaw Meshia hte seng ai dai myihtoi ga hpe lakap nna tsun wa ai. (Shakawn 118:25, 26; Mahte 21:7-9) Shakawn Kungdawn 118 gaw aten grai na yang she, byin wa na hkrung rawt ai lam hte seng nna gara hku tsun da ai kun? Ndai Chyum daw hta kaga hpa lam naw tsun da ai hpe sadi yu u: “Wahpang gaw ai ni nyet kau ai nlung gaw, Ningjut jahtum na nlung tai wa sai.”—Shakawn 118:22, NW.
7. Yuda masha ni gaw Yesu hpe gara hku nyet kau ai kun?
7 “Wahpang gaw ai ni” re ai Yuda ningbaw ni gaw Meshia hpe nyet kau ai. Yesu hpe Hkristu hku nna hkap la na matu nyet kau ai hta n-ga, grau nna galaw wa ma ai. Yesu hpe sat kau na matu, Pilat hpe atik anang hpyi shawn ai hku nna Yesu hpe nyet kau ma ai. (Luka 23:18-23) Yesu si mat ai gaw shanhte a majaw mung re.
8. Yesu gaw “ningjut jahtum na nlung” gara hku byin wa ai kun?
8 Yesu gaw nyet kau hkrum nna sat kau hkrum sai. Rai yang, “ningjut jahtum na nlung” gara hku tai wa na kun? Shi bai hkrung rawt yang she dai lam byin wa na re. Sun madu gaw sun galaw ya ai ni hpang de, mayam shangun dat ai hte seng ai ga shadawn hpe tsun dan ai shaloi, Yesu ndai lam hpe asan sha chye na hkra tsun dan wa ai. Sun galaw ai ni gaw mayam ni hpe zingri ai. Hpang jahtum hta, shi kasha hpe shangun yang gaw, shanhte madat na re ngu myit mada ai. Raitim, sun madu a kasha hpe sat kau ai. Ndai maumwi tsun dan ngut ai hpang, Yesu gaw Shakawn Kungdawn 118:22 hta lawm ai myihtoi ga hpe tsun dan wa ai. (Luka 20:9-17) Kasa Petru mung, Yuda “du agyi ni, salang ni hte laika ka ai sara ni, Yerusalem mare hta hpawng nga” ai shaloi, dai Chyum daw hpe sha jailang wa ai. Hpun shadaw hta “jen da sat kau nna, Karai Kasang chyasi ni kaw na jahkrung sharawt la ai, Nazaret wa Yesu Hkristu” a lam shi tsun dan wa ai. Matut nna ndai hku tsun ai: “nanhte nta gaw ai ni lata kau ai nlung rai nga ti mung, ningjut jahtum na nlung bai rai wa sai.”—Kasa 3:15; 4:5-11; 1 Petru 2:5-7.
9. Shakawn Kungdawn 118:22 hta hpa laklai ai mabyin, byin wa na ngu tau hkrau tsun da ai kun?
9 Shakawn Kungdawn 118:22 hta tsun da ai myihtoi ga gaw, tsa ban shaning law law na ai hpang gaja wa dik wa ai. Meshia gaw nyet kau hkrum nna sat kau hkrum na. Raitim, shi bai hkrung rawt wa nna ningjut jahtum na nlung tai wa na re. Bai hkrung rawt sai majaw, Yesu gaw, ‘anhte hkye hkrang la ai kaw du lu na matu, shinggyim masha ni hta jaw ya ai amying ningsang’ byin wa sai.—Kasa 4:12; Ehpesu 1:20.
10. (a) Shakawn Kungdawn 16:10 hta hpa hpe tau hkrau tsun da ai kun? (b) Dai Chyum daw gaw Dawi hpe tsun mayu ai n re hpe gara hku chye lu a ta?
10 Hkrung rawt ai lam hte seng nna, tsun da ai kaga daw kaji hpe mung myit yu ga. Shaning hkying mi jan na ai hpang dai ga gaw dik wa ai. Hkrung rawt na ngu ga sadi jaw da ai (sh) tau hkrau tsun da ai lam ni gaw aten grai na tim, byin wa lu ai lam, ndai mabyin gaw anhte hpe kamhpa shangun ai. Shakawn Kungdawn 16 hta, Dawi ndai hku ka wa ai: “Nang nye a myit masin hpe katsan ga de kau da ya na ndai n rai. Na a chyoi pra ai wa hten byak hkrum na, nang hkraw nga ndai n rai.” (Shakawn 16:10) Dawi gaw shi galoi mung n si sai (sh) katsan ga de n du sai ngu tsun nga ai n re. Karai a Mungga hta Dawi gaw asak kaba nna si mat ai lam hpe ndai hku tsun da ai: “Kaji kawa ni hte rau yup pyaw nna, Dawi a mare hta e makoi mayang di kau mu ai.” (1 Hkawhkam 2:1, 10) Rai yang, Shakawn Kungdawn 16:10 gaw kadai hpe tsun mayu ai kun?
11. Petru gaw Shakawn Kungdawn 16:10 hpe galoi aten hta sang lang dan wa ai kun?
11 Shakawn Kungdawn 16:10 hpe Dawi ka wa nna shaning hkying mi jan na ai hpang, dai Chyum daw gaw kadai hpe tsun nga ai lam Petru sang lang dan wa ai. Yesu si nna bai hkrung rawt wa ai bat loi mi na ai hpang, hkying hku law ai Yuda masha ni hte hpung shang wa ai ni hpe Petru tsun dan wa ai. (Kasa 2:29-32 hpe hti u.) Dawi si mat nna, makoi mayang kau sai lam shanhte dum hkra shi tsun wa ai. Dawi gaw, Meshia “bai hkrung rawt wa na lam shi chye tau tawn ai” ngu Petru tsun ai shaloi, shanhte gaw myit n hkrum wa ai ngu Chyum Laika hta n tsun da ai.
12. Shakawn Kungdawn 16:10 gaw gara hku dik wa ai kun? Bai hkrung rawt na ngu ai ga sadi hpe kam hkra dai Chyum daw gaw gara hku karum ya ai kun?
12 Shakawn Kungdawn 110:1 hta lawm ai Dawi a ga ni hpe lakap nna, Petru gaw shi tsun mayu ai lam hpe ahkyak shatai tsun wa ai. (Kasa 2:33-36 hpe hti u.) Yesu gaw “Madu hte Hkristu” re ai hpe shawa hpawng kam wa hkra, Petru gaw Chyum daw ni hte atsawm sang lang dan wa ai. Shakawn Kungdawn 16:10 gaw, Yesu bai hkrung rawt ai shaloi, dik wa sai hpe shanhte ni chye na wa ai. Dai hpang kasa Pawlu mung, Pesidi mung na Antioki mare hta nga ai Yuda masha ni hpe hkaw tsun ai shaloi, dai lam hpe sha bai tsun wa ai. Dai lam hpe shanhte grai ra sharawng mat nna, grau nna madat mayu wa ma ai. (Kasa 13:32-37, 42 hpe hti u.) Tsa ban shaning law law lai mat yang pyi, bai hkrung rawt wa na ngu ai Chyum Laika myihtoi ga dik wa na hpe, ndai lam gaw anhte hpe mung kam shangun ai.
Hkrung Rawt Ai Lam Gaw Galoi Aten Hta Byin Wa Na Kun?
13. Bai hkrung rawt na hte seng nna gara ga san ni san chye ai kun?
13 Ga sadi jaw nna tsa ban shaning law law na ai hpang hkrung rawt wa na hpe chye lu ai gaw, n-gun lu hpa re. Nkau mi gaw ndai hku san chye ai: ‘Ngai tsawra ai wa hpe bai mu na matu grai na hkra la ra na ngu ai lachyum kun? Bai hkrung rawt ai lam gaw galoi aten hta byin wa na kun?’ Yesu gaw shi sape ni hpe shanhte n chye na ai lam ni nga na re ngu tsun wa ai. Dai gaw, Wa a “hpung dagu hte, hkang tawn ai aten hte ahkying ladaw” hte seng ai ahkri ahkrai lam ni re. (Kasa 1:6, 7; Yawhan 16:12) Raitim, galoi aten hta hkrung rawt na hte seng nna hpa mung n chye lu ai gaw n re.
14. Yesu bai hkrung rawt ai gaw kaga ni a bai hkrung rawt ai hte gara hku shai a ta?
14 Chyum Laika hta lawm ai hkrung rawt wa ai lam ni hta Yesu a hkrung rawt ai lam gaw, ahkyak htum re. Yesu bai n hkrung rawt wa yang, anhte tsawra ai si mat ai ni hpe bai mu lu na ngu ai, myit mada lam mung nga sana n re. Elia hte Elisha jahkrung ya ai masha ni gaw, htani htana asak n hkrung wa ai. Shanhte kalang bai si nna lup wa hta ga nhpu bai tai mat ai. Raitim, Yesu gaw “galoi mung bai n si lu na hte, si hkrung si htan gaw galoi mung shi hpe n madu lu na” hku nna, “si mat ai ni kaw na hkrung sharawt la hkrum ai.” Shi gaw Sumsing lamu hta, “htani htana prat dingsa” nga nga na re.—Roma 6:8; Shingran 1:5, 18; Kolose 1:18; 1 Petru 3:18.
15. Hpa majaw Yesu hpe “shawng si ai asi” ngu shaga ai kun?
15 Sumsing lamu de wenyi hkum hkrang hku nna Yesu hkrung rawt wa ai lam gaw shawng nnan rai nna, hkrung rawt ai lam ni kaw nna ahkyak htum ai lam re. (Kasa 26:23) Raitim, shi langai sha sumsing lamu de bai hkrung rawt na n re. Sadi dung ai kasa ni gaw shi hte arau up hkang na re ngu, Yesu ga sadi jaw wa ai. (Luka 22:28-30) Raitim, ndai shagrau kumhpa hpe gaw, si mat ai hpang she shanhte lu la na re. Dai hpang, Yesu zawn shanhte mung wenyi hkum hkrang rai mat na re. Pawlu ndai hku ka wa ai: Hkristu gaw, “si mat ai ni kaw na bai hkrung rawt wa sai rai nna, yup pyaw mat ai ni hta shawng si ai asi tai wa sai.” Kaga ni mung hkrung rawt nna sumsing lamu de lung na ngu Pawlu ka wa ai: “Langai hte langai tinang ang ai hku hte maren rai wa na ra ai: Hkristu gaw shawng si ai asi rai nga ai; dai hpang, Hkristu bai du ai ladaw e shi hte seng ai ni hkrung wa na ma ra ai.”—1 Korinhtu 15:20, 23.
16. Sumsing lamu de bai hkrung rawt ai lam nga na hpe gara hku nna chye lu a ta?
16 Sumsing lamu de bai hkrung rawt ai lam ni byin na hpe, Pawlu a ga kaw nna chye lu ai. Dai gaw Hkristu bai du ai ladaw hta byin wa na re. Lai wa sai shaning law law kaw nna, Hkristu “bai du ai ladaw” gaw 1914 hta hpang ai ngu Yehowa Sakse ni gaw Chyum Laika hku nna sakse madun nga ai. Anhte ni gaw, dai “bai du ai ladaw” hta asak hkrung nga ai rai nna, n hkru ai lam ni htum mat na aten gaw grai ni taw sai.
17, 18. Hkristu bai du ai ladaw hta namman chya hkrum ai nkau mi hpa byin mat na kun?
17 Sumsing lamu de bai hkrung rawt na hte seng nna, Chyum Laika hta ndai hku sang lang da ai: “Yup pyaw nga ai ni a lam nanhte n chye ai nga na, anhte n ra ga ai. Kaning rai nme law, Yesu gaw si mat nna bai rawt wa ai hpe anhte kam nga ga yang gaw, . . . yup pyaw ai ni hpe mung, Karai Kasang gaw shi hte rau woi wa na maru ai. . . . Dai Madu bai du sa ai shaloi e, hkrung nga ai hte naw hti ngam nga ai ni anhte gaw, yup pyaw ai ni a numshawn de loi mi pyi shawng magang lu na ga ai n rai. Dai Madu nan jahtau garu ai hte, . . . sumsing lamu de na yu wa nna, Hkristu hta e si mat ai ni gaw shawng numshawn e rawt wa lu na ma ra ai; Dai hpang, dai Madu hpe Kaang ganghkau e hkrum na matu, hkrung nga ai hte naw hti ngam nga ai ni anhte gaw, shanhte hte rau sumwi ntsa de shalun la ai hkrum na ra ga ai rai nna, anhte gaw dai Madu hte rau tut nawng e a nga nga na ra ga ai.”—1 Htesaloni 4:13-17.
18 Shawng nnan na hkrung rawt ai lam hpang na aten gaw, Hkristu bai du ngut ai hpang, aten langai ngai hta re. Ru tsang kaba aten hta, asak hkrung ai namman chya hkrum ai ni gaw, “sumwi ntsa de shalun la hkrum na” re. (Mahte 24:31) Dai gaw hpa lachyum rai kun? “Shalun la hkrum” ai ni gaw, si ai kaw “yup pyaw mat na” n re. Tsun mayu ai gaw, na na si nga na n re. De a malai, shanhte si yang, ‘hpang chyahtum na pahtau ngoi wu ai shaloi e, akajawng sha, myi grip mi hta e, shanhte yawng hte gaw galai mat na’ re.—1 Korinhtu 15:51, 52.
19. Gara gaw “grau reng htum ai hkrung sharawt” ai lam rai na kun?
19 Dai ni na aten hta, sadi dung ai Hkristan law malawng gaw namman chya hkrum nna, Hkristu hte sumsing lamu hta up hkang na matu lata hkrum ai ni n re. Shanhte gaw, n hkru ai ndai mungkan hpe jahtum kau ya na “Yehowa a nhtoi” hpe la nga ai. Jahtum galoi du na hpe kadai mung tup hkrak n chye lu tim, ni nga sai gaw sakse mu lu nga ai. (1 Htesaloni 5:1-3, NW) Mungkan nnan du wa ai shaloi, kaga hkrung rawt ai lam langai naw nga na re. Dai aten hta, masha ni gaw, mungkan ntsa asak hkrung na matu bai hkrung rawt wa na re. Shanhte gaw, hkum tsup ai ni byin wa na matu myit mada lam nga nna, galoi mung bai si sana n re. Dai gaw, moi aten hta bai hkrung rawt wa nna kade nna yang bai si mat ai hkrung rawt ai lam hte n bung ai sha, “grau reng htum ai hkrung sharawt” ai lam rai na re.—Hebre 11:35.
20. Hkrung rawt wa ai lam gaw kashuk kashak n rai na hpe anhte hpa majaw kam mai a ta?
20 Sumsing lamu de hkrung rawt ai ni hte seng nna Chyum Laika hta ndai hku tsun da ai: “Langai hte langai tinang ang ai hku hte maren rai wa na ra ai.” (1 Korinhtu 15:23) Dai majaw, mungkan ntsa hta hkrung rawt wa na ni hte seng nna mung, kashuk kashak n rai na hpe chye lu ai. Anhte ndai hku san chye na re: Kade nna shi ai aten hta si mat ai ni gaw, Hkristu Up Hkang Na Shaning Hkying Mi ladaw a shawng nnan aten hta hkrung rawt wa nna, shanhte hpe chye ai ni a hkap tau la ai lam hpe lu la na kun? Mungkan nnan hta Karai a masha ni hpe woi awn na matu, moi aten hta atsam marai rawng nna sadi dung ai ningbaw ni shawng rawt wa na kun? Yehowa hpe n nawku wa ai masha ni gaw gara hku rai na kun? Shanhte gaw galoi aten hte gara shara hta bai hkrung rawt wa na kun? San mayu ai ga san ni anhte hta grai law na re. Raitim, ya aten hta dai lam ni hte seng nna anhte n tsang ra ai. Hpa byin wa na hpe chye na matu, la nga ai gaw kaja htum re. Yehowa gara hku galaw ya na hpe mu na matu, anhte grai myit kahpra nga na gaw teng sha re.
21. Na a myit mada lam gaw hpa rai a ta?
21 Ya aten hta gaw, Yehowa hpe matut nna sadi dung na matu shakut ra ai. Shi a matsing nyan hta rawng ai si mat ai ni yawng gaw, bai hkrung rawt wa na ngu Yesu hku nna ga sadi jaw da ai. (Yawhan 5:28, 29; 11:23) Abraham, Isak hte Yaku “yawng mayawng hte gaw, shi [Yehowa] a man e hkrung nga ma ai” ngu Yesu tsun wa ai lam gaw, si mat ai ni hpe Yehowa bai jahkrung ya na lam kahtap nna sakse madun nga ai. (Luka 20:37, 38) “Bai hkrung rawt wa na lam nga ai, ngu nna Karai Kasang hta myit mada nngai” ngu kasa Pawlu tsun wa ai zawn, anhte hta mung tsun na lam ni grai law hkra nga ai.—Kasa 24:15.


text:
De, 16/3/2013
Mana gaw Yanggung na SS lam hkawm lung wa ai ni a ningshawng hku nna, mahkawn ka shalat yungwi ninghkring U Ye Lwin hte jawngma dap ningbaw Akugyi Ne Myu Zin hte yawng marai 7 du taw masai. Myin Chan SS ni gaw daihpawt nja nhpra yu mat wa masai. MKA kaw du taw ai SS lam hkawm ni yan lung wa mara ai lam shiga na lu ai. Mana de gaw Dr. Lahpai Awng Li woi awn ai MIT Inggalik Chyum Dakkasu jawngma 16 mung du taw ma ai. Shanhte gaw kadai nau n du gawan ai shawnglam de she gawan hkawm na re lam shiga na lu ai. Daini gaw KC- 0298 Du Up Lahpai Hkun Seng, Asak (81) ning a makoi mayang nhtoi mung re. 14.3.2013 bat (4) ya 9:20 pm hta wundoi mat wa nu ai.
JIC


text:
June 12, 2011- Myen hte KIA majan byin nga ai, Sang Gang KIA dapdung 15 up hkang ginra kaw na Jinghpaw buga masha 100 jan gaw Miwa ga jarit makau de majan koi yen hprawng nga ai lam chye lu ai.
Bai nna, dum nta htinggaw 50 jan nga ai Sang Gang kahtawng masha ni mung June praw 9, lai wa sai mali ya kaw nna KIA Dung 15 ginra Dum Bung Krung de hprawng shingbyi nga ai lam, KIA salang ni tsun ai.
Bai nna, dum nta htinggaw 50 jan nga ai Sang Gang kahtawng masha ni mung June praw 9, lai wa sai mali ya kaw nna KIA Dung 15 ginra Dum Bung Krung de hprawng shingbyi nga ai lam, KIA salang ni tsun ai.
Popular
Latest
- KIO Ndau Shabra Laika, August 30 2010 (KNG TV) 31 Jan 2014
- 17 lang na Nhkum Hpunau ni a Manau Poi - 2010 (Ndau Laika) 7 Apr 2010
- 2008 'Jinghpaw Share Shagan' (Sawk Madun Laika) 25 Dec 2008
- 2010 Nov. 7 Myen Mung Ralata Poi Ntsa AKSYU A Ndau (Ndau Laika) 3 Nov 2010
- 2011 January 10 Shatapru Manau Poi gara hku galaw na da law? (ningmu) (Ningmu) 30 Dec 2010


text:
Gara hku mi htuk manu lai wa sai raitim, Matsaw Ningtsa na wa a myit mang ai lam hpe dep lu ai gaw kadai n nga na ga ai. Ntap bum kaw nna N tat bum byin wa ai labau mung na yu na sai re. Ntat bum majan pa na du wa ai share shagan hpyenla langai mi tsun ai gaw, lai wa sai October, November hte December ni hta, N tat bum de htim lung ai Myen ni wa, shada da bra ayai mat; manang sagawn n lu mat, lusha htum mat, jamjau hkrum wa jang, langu si katsing hkrai abrut sha nna kan chyat nna si jawng ma ai da yaw. Sanat hte pyi gap sat n ra ai sha, Lauban Lau Ying a langu si ni mahtang Myen hpyen gasat karum ya ma ai da yaw.
Matsan na dum na zawn re ai lam langai gaw kaga n rai; Myen ni byep ayai tawn ai langu si hkyi wa manam pyi n chye manam malu ai da. Nam na hkan hkyi, ru hkyi, malat hkyi ni hte bung mat ai hku re da. Oh, num ni ma shangai n lu nna si ai hpe “Ndang si ai,” nga ai rai yang, Myen ni langu si hkyi chyat nna si ai hpe mung “Langu sin ndang si ai” ngu ra na zawn rai sai i?
Matsaw Karai Wa anhte amyu ni hpe gara hku woi awn taw nga ai lam sung sung myit yu let, tengman ai hku hkawm sa yang, teng sha awng padang lu la na ga ai. “Tara n lang ai ni a lam chyawm gaw hten mat na ra ai,”
Mura Salum


text:
May (13) Laban
Jinghpaw Mungdaw Sumpra Bum ginwang, Gwi Htau hte Sumpra Bum lam numshe kaw May (12) ya shani hkying (1:30pm) ten ram hta KIA myu tsaw share ninghkring ni hte myen tai hpyen ni hte laknak kaji ni hte gap gasat hpang wa nna shana maga (4:00pm) ram kaw na gaw laknak kaba ni hte gap gasat lai wa sai lam shiga na chye lu ai. May (9) ya shani hta myen hpyen ni hpyen mawdaw kaba (8) hte n gun htu lung wa ai majaw gap hkat hpang wa ai re lam. myen hpyen asuya a helicopter langai mung du wa nna hpyen n gun ni wa jahkrat ya ai lam shiga na chye lu ai.


text:
JET AI NAWKU HPUNG MASHA
Nawku hpung hta, mying jahpan sha bang da ai rai yang, nawku hpung masha ajet tai sai kun? Shing nrai, nawku hpung kata na, Sacramentu ni hpe, hkam la jang she, nawku hpung masha ajet teng teng tai lu na kun? myit yu na lam ni nga nga malu ai.
Jawng mying bang da ai hte sha, jawngma tai sai ngu nna, ntsun lu nga ai. Kaja wa jawng lung, jawng sa yang she, jawngma tai wa ai rai nga ai. Dai hte maren sha, anhte Catholic hpung mashan ni mung, nawku hpung jahpan hta mying rawng nga sai raitim, nawku jawng gaw nsa, tinang a ting kyeng bungli ni hta sha noi rawng taw nga ai rai yang, Catholic hpung masha ajet ngu nna tsun na matu yak na rai nga ai. Nawku jawng sa, kyu hpyi hpawng sa ai hte, nawku hpung a magam lam ni hta, shang lawm gun hpai yang she, nawku hpung masha ajet tai wa na rai nga ai.
Bai, jawng lung jawng sa galaw ai hte sha mung, san poi awng wa ai baw nrai nga ai. Jawng laika galaw ai hte laika hti shakut yang she san poi awng nna, hpaji chye ai jawngma tai wa lu mai nga ai.
Dai hte maren sha, nawku hpung kata na Sacramentu ni hpe, hkam la lu sai majaw sum sing mungdan shang lu sai ngu nna nmai tsun nga ai. Nawku hpung kata na, hkan sa ra ai tara ni hpe htep lahti hkan sa ai, Karai Kasang a asak hkrung ai mungga hte maren sak hkrung nga sa ai hte, masha ni a matu akyu pru manu dan ai hku nna nga sa yang she, sum sing mungdan du ai baw rai nga ai.
Dai ni anhte a nawku hpung masha nkau mi hpe bai yu dat ai shaloi, mying jahpan sha bang da nna, nawku jawng nsa ai hpung masha ni, nawku hpung a shamu shamawt ai lam hta, nshang lawm ai hpung masha ni, Karai Kasang a mungga hte maren, mai kaja ai asak aprat hpe nhkawm sa ai hpung masha ni grai nga nga ai.
Ndai zawn re ai hpung masha ni gaw, mying gun da ai hpung masha ni, mying hkam la ai ni sha rai nga ai.
Nawku hpung masha ajet tai na matu, kyu hpyi nawku jawng sa ai hta shakut ra ai. Nawku hpung magam lam ni hta shang lawm ra ai. Karai Kasang a mungga hte maren asak hkrung nga sa ra ai. Dai rai yang rai she, jet ai nawku hpung masha tai wa nna, sumsing mungdan de mung shang lu na rai nga ga ai.
No comments:
Subscribe to: Post Comments (Atom)


text:
KIA Masat (2) Dap Ba, Masat (14) Dap Dung ginra,Kum Nyen Ga lahta Baluk Nawng mayan kaw nga ai Myen hpyen hpung ni hpe December (31) ya Jahpawt hkying (8:10) aten ram hta KIA hpyen hpung ni hkap shingla gasat dat ai kawn gasat gala byin ai lam shawng lam shi sawk ni shana wa ai kaw na chye lu ai.
KIA Masat (3) Dap Ba, Masat (27) Dap Dung ginra, Dung Hkung Hkyet, Marit Hkyet lapran Dung Hkung Bum, Lung Ja Nhkang kaw nga ai Myen hpung ni hpe December (31) ya shana daw hkying (1:30) daram hta KIA hpyen hpung ni sa htim gap ai kawn gasat poi byin ai re. Shana daw maga Loi Jau Bum Muk Wa makau Man Dat lam num she de Myen hpyen hpung ni htu shadut htim lung wa ai majaw Deceber (31) ya shana maga hkying (3:00) daram aten KIA hpyen hpung ni hkap shingla gasat dat ai kawn na gasat poi byin nna, KIA Masat Dung ( 27 )ginra MHH Kung ( 4 ) na hpyen hpung ni hte Lu Leng Yang maga kawn shamu shamawt lung wa Dap mying n chye ai Myen hpyen hpung n gun marai ( 20 ) daram ni Maw Swi Kahtawng Kaba Dingsa kaw ang katut gasat gala byin ai lam chye lu ai.
KIA hte Myen hpyen Dap ni gasat gala majan byin
KIA Masat (2) Dap Ba, Masat (14) Dap Dung ginra,Kum Nyen Ga lahta Baluk Nawng mayan kaw nga ai Myen hpyen hpung ni hpe December (31) ya Jahpawt hkying (8:10) aten ram hta KIA hpyen hpung ni hkap shingla gasat dat ai kawn gasat gala byin ai lam shawng lam shi sawk ni shana wa ai kaw na chye lu ai.


text:
Hugawng ginwang, Nam Hkam mare mayan KIA Dap Dung (14) hpung ni ginra jasan hkawm ai kaw Myen hpyen hpung langai hte ang katut nna July 12 ya 2:30 pm – 3:15 pm laman gasat poi byin ai lam na chye lu ai. Hpakant ginwang, Lai Nawng Hku, Mazup Yang Training Pa maga mayun shamu […]
Lawu ga de lung seng ni matut htaw yu nga
Hpakant ginwang, Lawng Hkang Myen Asuya Lung Seng Rung kawn July 3 ya 8 am hta lung seng htaw mawdaw (70) tup lawu Myen Mung de yu wa ai lam na chye lu ai. Lai wa sai June shata hta Myen mung mare daju Naypyidaw kaw lung seng dut madun poi kaba langai galaw lai […]
Kamaing byuha mu kawn mare salang ni hpe shaga sadi jaw
Kamaing muklum kaw dap jung nga ai Myen hpyendap na byuha mu wa kawn July 2 ya shani hta Hpakant lam Kum Tsai Zup mare hte Lidu lam Kum Tsai Yang mare na salang ni marai (8) hpe shaga hkrum ai lam na chye lu ai. Dai zawn shaga la nna byuha mu wa kawn mare […]
Nam San Yang mare masha ni hpe pru yen na matu sa matsun
Laiza ginwang, Hka Ya Bum kaw nga ai Tatma (101) Dap Up hte shimlam la ya ai Hk.L.Y (259) dap na Myen hpyenla n-gun (20) daram gaw June 29 ya 8 am ten daram hta Nam San Yang mare de sa du nna, mare kata na masha yawng hpe July 1 shani hpang jahtum tawn […]
Loi Sam Sip Bum kaw gawk ngu galaw hkyen nga
Kutkai ginwang kata nga ai Loi Sam Sip Bum kaw Bukda gawk ngu hpara galaw na matu Myen Bukda mungshawa marai (1000) daram hte June shata 29 ya shani kawn hpang nna shani shagu ginra jasan bungli galaw nga ai lam na chye lu ai.
Man Maw balik ni kaw shimlam shatsaw na matu matsun
Man Maw muklum kata na gumhpraw dum ni hte ja seng madu ni hpe Myen asuya balik ni kawn June 29 ya shani shaga la nna muklum kata wuhpung hku damya mya ai, kashun ai lam ni byin wa chye ai majaw tinang a gat seng ni hpe shimlam hte seng nna madang shatsaw da […]
Man Maw Robert Jawng wang kaw sasana jawng hpaw hpang sa wa na
Man Maw Robert Nawku Jawng wang kaw nga ai sasana jawng hta 2018-2019 ning hpaji ladaw kawn hpang nna jawng kaji nnan tsang hpaw hpang sa wa na lam na chye lu ai. 2018-19 ning hpaji ladaw hta jawng ma marai (60) hpe shawng hkap la sa wa na re lam matut chye lu ai.


text:
Dai ni, March 24 aten pyen 2 jan e Myen hpyendap dapnu 99 hte KIA Dapba 6 Dung 37 lapran, Lahta Sam mung Da Bang Bum e aten du gasat hkat wa sai re.
Majan byin shara, shawng de Myen mung kummyunit pati B.K.P hpyendap Si Si Wang Ta Ban Kung, Jinghpaw hku Da Bang Bum gaw Namtau hte Mungbaw lapran nga ai re.
Myen Dapnu 99 hpyen hpung langai gaw Namtau maga na Mungbaw de lung wa ai shaloi, KIA Dapba 6 kata n’nan hpaw ai Dung 37 dap ni, bawm 3 hte shawng hkap kapaw ai hpang aten kadun gap hkat wa ai lam, KIA Dapba 6 salang langai KNG Jinghpaw Shiga Dap de tsun ai.
Myen maga si hkala marai 7 nga na maram lu ai lam, shawnglam shiga hpe lakap nna lahta na Dapba 6 salang wa tsun ai.
Lai wa sai February htum wa de, KIA Dapba 6 hpe Lahta Sam mung hta tara shang hpaw dat sai. Dai zawn hpaw dat ai hpe ja ja ninghkap ai lam Myen asuya tsun nna, dai jang hpyen n-gun kaba Lahta Sam mung de shalun ai gaw ya ten 3,000 jan wa sai lam sagawn chye lu ai.
Myen hpyendap kata Dapnu (Tat-ma) yawng 10 tup nga ai hta, ya ten 5 -- Masat 11, 55, 66, 88 hte 99 ni gaw, grau nna KIA Dapba 6 ginra--- Munggu, Mungbaw, Pang Sai (Kyukok) hte Manje ginra ni hta du jahkrat nga sai re.


text:
Myen asuya dap Hk.M.Y 219 hte KIA Dapba 6 npu Dung 36, wuhpung lahkawng dap lapran March 23, daina de Lahta Sam mung Mungbaw maga gasat poi byin wa sai.
Mungbaw, Lasham mare baw kaw Myen hpyendap dapnu (tat-ma) 11 npu Hk.M.Y 219 hpyen hpung hte tinang KIA Dap 36, Kung-4 ni, hkrum katut gasat gala majan byin ai re lam, KIA Dapba 6 shiga lawk tsun shateng ai.
Aten hkying 5:30pm daram kaw nna gasat poi byin hpang wa ai gaw minit 45 daram du hkra re lam, tsun ai. Shana hkying 9pm daram hta Myen ni gaw Mungbaw pyitusit hpyendap kaw nna 82mm laknak kaba 6, 7 lang KIA ni hkap ai shara de gap bun nga ai lam matut chye lu ai.
Myen dap maga si hkala law ai masa mu lu tim tinang KIA maga hpa n ra ai lam, KIA Dapba 6 shiga lawk tsun ai.
Lai wa sai lahkawng ya kaw nna, ndai Myen hpyen hpung gaw Manping, Mankong grupyin de shamu shamawt nna Manping nawku jawng hte hpungkyi jawng ni hta wa rawng taw nga ai lam chye lu ai.


text:
Myen asuya dap hte Wunpawng Mungdan Shanglawt Hpyendap, KIA Masat 6 Dapdung hpyen hpung lapran, Hpakan lungseng maw e July 14, mani lani mi hta sha, lahkawng lang laja lana gasat gala majan byin wa sai re.Hpakan mare grup yin Ja Ra Yang lahta Ga Ra Yang maga de hpyen masa shang shamu shamawt wa ai, Myen hpyendap Sinpraw Daw Daju, Y.P.Hk npu Hk.L.Y 102, Hk.M.Y 336 hte Hk.M.Y 427 pawng hpawm hpyen hpung hte KIA lapran, majan byin ai lam re.
Ndai lam hte seng nna, Jinghpaw Shiga Dap KNG kawn, ginjaw Laiza na KIO Shiga Htawn Shana Dap lit nga Du kaba Nhpang Naw Bu hpe san yu ai shaloi,“Myen ni lung wa ai kaw gan hkrum let gap hkat ai nga na ai, raitim anhte kaw na bai n gap htang ai re majaw bai zim mat ai da” nga nna, tsun wa sai re.
Hpyen hpung lahkawng lapran, hkying 1:50 pm dagram kaw nna hkying 3:40 pm daram du hkra kalang hte shana de hkying 6 pm kaw nna hkying 8 pm jan du hkra kalang, laja lana gap hkat wa ai re.
Shana gap hkat hkring nna Myen hpyen ni thing nut mat ai hpang, hpyen mang (8) mu ai hta, du jum 2, gyi jum 1, gyi 1, lat gyi 1 hte hpyen ma 3, re lam KIA Dap (6) shawnglam shiga ni hta tang madun ai.
July 13, bat Masum Ya jahpawt daw hta mung, Myen hpyen Hk.M.Y 325 hte 326 pawng hpawm dap gaw Ja Ra Yang kahtawng makau Pawt Bum lagaw de lung wa ai shaloi, KIA ginra makawp maga bawm kabye kapaw la nna shanglawt ni nga ai shara de RPG hte 5 lang hte 60 mm mortar 2 lang, matai htang gap ai lam galaw wa sai re.
Myen gumsan magam Slg. Htin Kyaw asuya woi galaw ai du na August shata ‘Munghpawm Simsa Lam Hkrum Ra Zuphpawng- Tsaban 21 Panglong’ n hpang shi yang, rudi amyusha rawt malan hpung ahkum ara shawnglawm ai zuphpawng kaba hpe KIO Sinpraw Ginwang Ginjaw, Mai Ja Yang mare hta ndai shata htum wa de galaw na hkyen nga sai re.
Ndai ten, tatmadaw Myen hpyendap gaw, KIO a shang gumhpraw hte sut masa dan di ai ‘majan masing’ hpe Hpakan lungseng maw, pat maw-ja maw sawng ai Hugawng Pa hte Miwa ga jarit hpun hpaga chyai ai Manje myone ni hta galaw nga ai re. Dai re majaw, ndai ginra masum hta galoi aten n tam majan byin wa mai ai lam, KIO ginjaw salang ni tsun nga ai re.